Delegacija Beograda napustila Brisel zbog ubistva Ivanovića\nDirektor Kancelarije za KiM Marko Đurić kaže da je delegacija Beograda napustila dijalog u Briselu i da se vraća u zemlju zbog ubistva Olivera Ivanovića.\nMarko Đurć (Foto arhiva Kim)\nĐurić je rekao za RTS da je ubistvo Ivanovića zločinački, teroristički čin sa ciljem da se na severu Kosova izazove haos i da se ceo narod gurne u pakao sukoba.\n"Znamo da su proteklih dana Albanci pretili ratom i napadali srpsku imovinu", dodao je Đurić.\nKako je naglasio, ko god da stoji iza ubistva, albanski ili srpski kriminalici, mora da odgovara.\nNa pitanje o čemu će se sada razgovarati, Đurić je rekao da nema o čemu da se razgovara i da se delegacija Beograda odmah vraća u zemlju.\nGradonačelnik Severne Mitrovice i predsednik Srpske liste Goran Rakić za 12 sati zakazao sastanak sa predstavnicima Policije Kosova, Euleksa i Kfora.


U Torinu telefoni ne prestaju da zvone, pozivi stižu iz Londona, Liverpula, Mančestera... - Sportske.net\nOva trka postaje sve zanimljivija.\nJunajted otpao, Siti i Juve u trci za potpis sjajnog defanzivca!Prva ponuda odbijena, ali u Arsenalu veruju, defanzivac je blizu!Premijerligaši u Torinu, defanzivac na ceni!Premijerligaši u Torinu, defanzivac na ceni!Navijači još uvek čekaju pojačanja, Emeri preti odlaskom iz Arsenala?\nPomalo neočekivano, 27-godišnji defanzivac Torina Armando Ico ovog leta nalazi se na meti čak tri engleska premijerligaša!\nFudbaler koji sa Torinom ima ugovor do juna 2022. godine, prošle sezone je odigrao 39 utakmica i postigao četiri gola, uz jednu asistenciju. Očigledno, ovim učinkom skrenuo je pažnju brojnih klubova, a italijanski mediji prenose da su u trku ušli Arsenal, Mančester junajted i Everton!\n''Tutosport'' je preneo da je menadžer pomenutog fudbalera Paolo Palermo otputovao u London, gde vodi razgovore sa više engleskih klubova, a veruje se da je Arsenal prvi pokazao interesovanje i da možda ima malu prednost u ovoj trci.\nPrvi čovek Torina Urbano Kairo nije želeo da komentariše interesovanje premijerligaških klubova za iskusnog defanzivca, a mediji prenose da je cena ispod koje neće da razgovara - 30 miliona evra.\nArmando Ico je rođeni Napolitanac, karijeru je počeo u Napoliju, odakle se selio u Triestinu, Avelino, Đenovu, pre nego što je pre godinu dana postao član Torina.


Sa lijepim vremenom dolasci migranata na ostrvo koje je bliže Africi nego Italiji su svakodnevni\nAvaz.ba / Blic.rs 12.07.2020\nITALIJA Za dva dana na Lampeduzu stiglo 1.000 migranata\nPoručili da migranti treba da budu briga nacionalne agencije\nU posljednja dva dana na italijansko ostrvo Lampeduza u Sredozemnom moru iskrcalo se, sa afričkog kontinenta, gotovo hiljadu migranata.\nSa lijepim vremenom dolasci migranata na ostrvo koje je bliže Africi nego Italiji su svakodnevni. Ostrvo je veličine 20 kilometara kvadratnih, ima dva grada i 5.500 stanovnika. Jasno je je zašto veliki priliv migranata predstavlja problema za lokalne vlasti i stanovništvo. Utoliko veći što je zbog pandemije turizam, glavna privredna grana ostrva, pretrpIo velike štete.\nNelo Musumeci, predsjednik regije Agridžento u čijem sastavu je Lampeduza, poznat i javnosti van Italije po porukama i prijetnjama koje je emitovao u toku pandemije kada je insistirao da se sigurna distanca mora držati i u krevetu, tražio je od vlade u Rimu da proglasi na ostrvu vanredno stanje.\nLokalne zdravstvene strukture nemaju mjesta za sve novopridošle niti dovoljno osoblja koje bi moglo i moralo da rukovodi situacijom u kojoj hiljadu novih migranata treba testirati, rekao je gradonačelnik Lampeduze Salvatore Martelo (Martello).\nPredsjednik regije Musumeci je rekao da neće dozvoliti da Lapeduza i Sicilija postanu migrantski centri.- Migranti treba da budu briga nacionalne agencije, a ne lokalnog stanovništva. Tražili smo od vlade da proglasi vanredno stanje, ali se prave gluhi. Ako nam premijer Konte ne da brz odgovor i rješenje, mi ćemo podsjetiti Rim šta su problemi i u kakvom stanju se nalazi Lampeduza- rekao je Nilo Musumeci.\n10.07.2020 u 06:53\n10.07.2020 u 19:59\nMigranti Lampeduza Italija


Oštre osude zbog pritisaka na Tatjanu Vojtehovski i "Prvu" - MediaSfera\nNUNS i NDNV oštro osuđuju pritiske kojima su izloženi Tatjana Vojtehovski i TV Prva:\nNezadovljna emisijom “Život priča” o nesrećama u preduzeću “Milan Blagojević-Namenska” a.d. Lučani, sindikalna organizacija ove fabrike je u znak protesta najavila jednočasovni prekid rada 16.10.2018.godine.\nPored toga, Slobodan Nešovanović, vođa smene u ovoj fabrici, jedan od sindikalnih rukovodilaca i vodećih lokalnih aktivista SNS-a, preko društvenih mreža zahteva hapšenje Vojtehovske.\nTatjana Vojtehovski se u emisiji “Život priča” kroz tri epizode (dve – prošle godine) bavila nesrećom u fabrici “Milan Blagojević-Namenska” a.d. Lučani, u kojoj su poginuli Milimir Milivojević i Milojko Ignjatović, ukazujući kroz svedočenja i dokumentaciju na kršenje zakona i procedara, a posebno na nastojanje rukovodstva fabrike da okrivi mrtve radnike za sopstvenu smrt.\nU saopštenju Odbora Sindikalne organizacije koje su izdali posle treće episode, navodi se da “negativna medijska propaganda koja se vrši preko produkcijske kuće Tatjane Vojtehovski, preti da ozbiljno naruši ugled preduzeća” i da “izrečene laži i klevete idu tako daleko da traže zatvaranje fabrike i glavu Radoša Milovanovića”.\n“Direktor Milovanović je pristao na razgovor sa nama ali je neposredno pred snimanje naprasno odustao, iako je međuvremenu govorio za RTS, Pink, pa i Danas“, izjavila je Vojtehovski.\nOna kaže da najavu obustave rada doživljava kao pritisak ali ne od strane sindikata, već direktora i rukovodstva fabrike. Ona podseća i da je posle prošlogodišnje emisije, umesto direktora, demanti uputila sindikalna organizacija.\nNUNS i NDNV pozvaju sindikalno rukovodstvo fabrike “Milan Blagojević-Namenska” a.d. Lučani da prestanu sa pritiskom na slobodu govora i novinarstvo i da više energije usmere na poštovanje radničkih prava i zaštiti njihove bezbednosti: prema podacima TV N1 od 1995. godine u fabrici „Milan Blagojević – Namenska“ do danas poginulo je 18 radnika.\nTagovimediji pritisci Prva televizija Tatjana Vojtehovski Život priča


Da li je važno da bude „kako ja kažem“? - Moj pedijatar\nDa li je važno da bude „kako ja kažem“?\nKao roditelji sigurno ste nekada bili u situaciji: da se ne slažete sa reakcijom partnera koju je imao u interakciji sa detetom, da se dogovorite jedno a da se sprovede drugo, da vas situacija isprovocira i da pred detetom odreagujete u afektu konfrontirajući se sa partnerom…\nSituacija sa kojom se veoma često susrećemo u praksi je upravo konflikt između partnera usled neusklađenosti u vaspitnim stilovima, što se kasnije odražava na dete.\nNema razloga za paniku niti ljutnju na partnera jer je zapravo potpuno prirodno da ne razmišljate jednako,a tu su i načini da se potencijalni problem prevaziđe. Oboje roditelja su potekli od svojih mame i tate koji su imali svoja, drugačija shvatanja roditeljstva. Svaka porodica poseduje svoje specifičnosti. Te specifičnosti se razlikuju od najsitnijih stvari do nekih krupnijih odluka. Kao i kada su u pitanju osobine ličnosti i porodice kao celine mogu biti više introvertne ili ekstrovertne. Neke porodice više obraćaju pažnju na međusobne odnose u porodici, na tradicionalne rituale, nekima je sa druge strane važan položaj i status u društvu, usmerenost na uspeh, neke porodice potenciraju osamostaljivanje dece i dr. Ljubav, kao obavezni element razmene među članovima porodice se takođe iskazuje se na različite načine. Neko ljubav iskazuje rečima, neko sitnim iznenađenjima, neko pružajući pomoć kada je to potrebno, neko poklonima, dok neki roditelji ljubav iskazuju radeći umesto svoje dece i dr.\nI tako, kada dođemo do ukrštanja dvoje ljudi koji nose modele iz svojih porodica porekla, neminovno je da dođe do nesuglasica i različitih doživljaja iste situacije. Koliko god odbijali da prihvatimo da ličimo na svoje roditelje jer smo, dok to i sami nismo postali, govorili da „nikad neću biti kao moja mama odn. moj tata“ neminovno je da su se njihove reakcije „usadile“ u nas.\nGde ima ljubavi ima i prostora za kompromis. Razgovori su veoma važni za svaki odnos, pa je preporuka da sa partnerom razgovarate i dođete do zajedničkih rešenja. Saslušajte međusobno jedno drugo o stavovima po pitanju vaspitnih stilova i iznesite zašto mislite da je važno da se baš tako postavite prema detetu. Naravno, nemoguće je unapred „izmaštati“ svaku situaciju pred kojom možete da se nađete. Ljudi nisu roboti, niti su programirani kako bi trebalo reagovati tako da je u redu ako i pored dogovora dođe do neslaganja. U takvim situacijama, kada niste zadovoljni reakcijom vašeg partnera, važno je da ne reagujete pred detetom već podržite vaspitnu meru koja je već izrečena. Sačekajte povoljan momenat da nasamo porazgovarate o situaciji koja se dogodila, iznesite svoje razloge ne slaganja i dogovorite se o jedinstvenom stavu koji ćete izneti kada se sledeći put budete našli u sličnoj situaciji.\nUvek imajte na umu kako vaše sukobe vidi dete, da će odluke koje donesete imati uticaja na život vašeg deteta i da je ono iznad toga ko će biti u pravu. Sigurno su vam ciljevi isti – da svoje dete izvedete na pravi put.\nMaja Antonić, Porodični psihoterapeut i Dečiji integrativni psihoterapeut na superviziji\nOsnivač je udruženja “Priča o vili” sa željom da roditelji i deca na jednom mestu dobiju sveobuhvatnu stručnu podršku za unapređenje porodičnog funkcionisanja i jačanje mentalnog zdravlja svakog njenog člana.\nMojoj deci: 11 vrednih lekcija koje će vam promeniti život\nPosebna privrženost: Biti tetka je najlepša stvar na svetu


Vesti online / Vesti / Svet / UN će ostati neutralne u vezi sa Venecuelom\nGeneralni sekretar Ujedinjenih nacija Antonio Gutereš izjavio je danas da svetska organizacija neće učestvovati ni u jednoj inicijativi grupa koje se formiraju radi rešavanja krize u Venecueli, kako bi očuvala neutralnost i kredibilitet kao organizacija koja može pomoći svim stranama u pronalaženju rešenja.\nGutereš je tako objasnio zbog čega predstavnici UN danas u Otavi neće učestvovati na sastanku Grupe iz Lime.\nNa tom sastanku će se razgovarati i o tome kako pomoći ljudima u Venecueli, uključujući i upućivanje direktne humanitarne pomoći, saopšteno je iz kabineta kanadskog premijera Džastin Trudoa, prenosi AP.\nDeset evropskih zemalja priznalo je opozicionog lidera Huana Gaida za privremenog predsednika Venecuele i pozvalo ga da raspiše nove predsedničke izbore.\nAktuelni predsednik Nikolas Maduro je u intervjuu koji je u nedelju emitovan na španskom televizijskom kanalu "Antena 3“, rekao da ne prihvata ultimatume i da odbija da sada raspiše izbore za predsednika, koji redovno treba da budu organizovani 2024. godine, prenosi agencija.


MAPA 'RATOBORNIH' EVROPLJANA: U ovim zemljama stanovnici su najspremniji da ratuju, pogledajte kako su rangirane države Balkana - GlobalCir\nMAPA ‘RATOBORNIH’ EVROPLJANA: U ovim zemljama stanovnici su najspremniji da ratuju, pogledajte kako su rangirane države Balkana\nČak dvije zemlje sa Balkana, među kojima i BiH, našle su se u prvih 10 čiji su građani spremni da ratuju za svoju državu, dok su na začelju tabele završile zemlje zapadne i južne Evrope. Rezultate globalnog ispitivanja koje je sproveo Galup, pretočio je u grafički prikaz na mapi Evrope jedan korisnik Redita.\nKako su pokazali rezultati, na prvom mjestu su se našli Finci, kojih se čak 74 procenata izjasnilo da je spremno da ratuje za svoju državu. Sa procentom manje, i na drugom mjestu, našli su se Turci, a treću poziciju zauzeli su Ukrajinci, čijih 62 odsto ispitanika je odgovorilo da je spremno za rat. Rusija se našla na četvrtoj poziciji, a prema rezultatima, 59 posto ispitanih Rusa reklo je kako je spremno da ratuje za svoju zemlju.\nNa spisku zemalja našlo se i Kosovo, i zauzelo peto mjesto sa 58 procenata. Sa po 55 procenata Bosna i Hercegovina i Švedska dijele šesto i sedmo mjesto, zatim slijedi Grčka sa 54 odsto, Poljska sa 47, dok je Srbija na desetom mjestu sa 46 procenata.\nPrema podacima upisanim u mapu, vidi se da spremnost državljana da ratuju za svoje države opada sa istoka Evrope prema zapadu, pa su se na krajnjem zapadu našle zemlje čiji su građani najmanje spremni za rat. Posljednja na spisku od 28 zemalja našla se Holandija, čijih samo 15 odsto građana se izjasnilo kao spremno da ratuje za Holandiju. Sa tri procenta više, pretposljednju poziciju zauzela je Njemačka, a iznad nje su Belgija sa 19, Italija sa 20, Španija 21, Austrija 21, Češka 23, Bugarska 25…\nNa svjetskom nivou, Evropljani najmanje spremni ratovati\nZa ovo istraživanje ispitano je 62.398 ljudi iz cijelog sveta, u svakoj zemlji na uzorku od oko 1.000 muškaraca i žena. U 30 zemalja ispitivanja su obavljana uživo, u 12 preko telefona, a u 22 preko interneta, u periodu od septembra do decembra 2014. godine.\nNa svjetskom nivou ispitivanje je pokazalo da su Evropljani najmanje spremni da ratuju za svoje zemlje, a u prosjeku 61 posto ispitanika u 64 zemlje je reklo da bi. Na prvom i drugom mestu u svijetu su Maroko i Fidži sa 94 posto, zatim Pakistan i Vijetnam sa 89 i Bangladeš sa 86 procenata. Ako je suditi po rezultatima ankete, najmiroljubivija država bi mogla da bude Japan, čijih je samo 11 posto ispitanika reklo da je spremno da ratuje za zemlju.\nEvropa je feminizirana (radi kako ti se kaže, ne izvoljevaj, ne srljaj). Ona je pola veka bila američka curica i Evropljani su počeli da fantaziraju o svojoj supremaciji, a zapravo ekonomski zenit su već prošli. Lobiji koji danas dominiraju Evropom nisu stvorili taj zenit. Za razliku od zemalja koje su sada u usponu, Evropljani su okovani zakonima pravnih država i pogrešnim idealima.\nSVIJEST O VAŽNOSTI UNIJE PORASLA! Junker: Evropa se ne može osloniti na vojnu podršku SAD-a\nBALKAN PRED NOVOM KRIZOM: Vučić objasnio zašto je ispraznio ambasadu u Skoplju


„Petrohemija“ će od NIS-a dobijati sirovine po boljim cenama | Energetski portal Srbije\n„Petrohemija“ će od NIS-a dobijati sirovine po boljim cenama\n09.12. 2016 Srbija | Nafta\nDanašnje „Novosti“ prenose da je Vlada Srbije juče je usvojila Memorandum o komercijalnom ugovoru sa NIS-om. Novi dogovor „Peterohemiji“ bi trebalo da obezbedi opstanak na tržištu i bez velike pomoći države. Pre tog momenta, iz državne kase će se otplatiti deo postojeće duga prema naftnoj kompaniji.\nUkupna dugovanja „Petrohemije“ su oko 650 miliona evra. Samo NIS ova kompanija duguje 254 miliona evra. Dogovor je da država Rusima vrati oko 105 miliona evra. Trećina duga bi trebalo da se konvertuje u kapital, pa bi i NIS postao suvlasnik „Petrohemije“, a trećinu bi NIS trebalo da – otpiše. Način na koji će se regulisati ostatak obaveza prema drugim partnerima odrediće Unapred pripremljen plan reorganizacije, koji bi Privredni sud mogao da usvoji poslednjeg dana ove godine.\n– Ranije dogovorena dinamika je odlagana zbog tehničkih problema. Mi sada završama naš deo posla. Želja nam je da „Petrohemiju“ upodobimo da posluje na tržištu – rekao je za „Novosti“ ministar privrede Goran Knežević. – U cilju njenog ozdravljenja biće potpisan Memorandum sa NIS oko komercijalnih uslova za isporuke osnovnih sirovina za „Petrohemiju“. Sa druge strane, dogovor je da svi poverioci glasaju za UPPR. On je planiran za 31. decembar. Većina potraživanja će se konvertovati u kapital.


Vakcina Astra Zeneke bi trebalo formalno da bude odobrena u EU 29. januara\nProizvođač vakcina protiv Kovida 19 Astra Zeneka ne radi dovoljno na tome da reši problem manje isporuke vakcina nego što je dogovoreno u EU, poručila je evropska komesarka za zdravstvo Stela Kirjakides.\nAstra Zeneka je ranije saoptšila da neće uspeti da isporuči dogovorenu količinu vakcina u EU do kraja marta, kako je ranije dogovoreno, zbog problema u proizvodnji.\nNeimenovani zvaničnik je rekao Rojtersu da to znači da će biti isporučeno čak 60 odsto manje od dogovorenih 31 miliona doza.\n"Kompanija nije dala zadovoljavajuće objašnjenje za to", napisala je Stela Kirjakides na Tviteru i najavila novi sastanak sa predstavnicima Astra Zeneke u sredu.\nPredsednica Evropske komisije Ursula von der Lejen je ranije razgovarala sa predstavnicima Astra Zeneke, nakon čega je iz kompanije saopšteno da se "radi sve što je u njihovoj moći da se Evropljanima što je pre moguće isporuče vakcine".\nMediji su preneli da kompanija ima problem sa snabdevanjem sirovinama.\nAustralijski ministar zdravlja Greg Hant je rekao da će isporuka kasniti i u toj zemlji, a u ministarstvu zdravlja Tajlanda rekli su da će dobiti 150 od dogovorenih 200 hiljada vakcina, što je daleko manje od jednog miliona doza koliko su tražili.\nAstra Zeneka nije komentarisala navode o problemima u snabdevanju.\nNeimenovani zvaničnik je rekao Rojtersu da je Astra Zeneka u avgustu 2020. dobila avans od EU u iznosu od 366 miliona evra za isporuku najmanje 300 miliona doza vakcina i još 100 miliona opciono.\nAmerika je u maju potpisala ugovor sa Astra Zenekom za 300 miliona doza u vrednosti od 1,2 milijarde dolara, a isto je uradila i Britanija za 100 miliona doza, po ceni od 84 miliona dolara.\n"Opravdanje da ima problema u snadbevanju EU vakcinama, a na drugim mestima ne, ne pije vodu. Astra Zeneka je ugovorom obavezana od oktobra da nas snabdeva, i očigledno bez odlaganja isporučuje vakcine u druge delove sveta, uključujući u Ujedinjeno kraljevstvo", rekao je evropski poslanik Peter Lise iz partije nemačke kancelarke Angele Merkel.\nIako su ugovori o vakcinama poverljivi, zvaničnik EU nije isključio mogućnost penala za Astra Zeneku.\nVakcina Astra Zeneke bi trebalo da formalno bude odobrena u EU 29. januara, a da prve doze budu isporučene od 15. februara.


Parlament FBiH: Budžet od oko 5,5 milijardi KM će se razmatrati u formi Nacrta | Starmo\nNaslovnica BiH Parlament FBiH: Budžet od oko 5,5 milijardi KM će se razmatrati u...\nSarajevo — Prilikom usvajanja dnevnog reda današnje sjednice poslanici Predstavničkog doma Federalnog parlamenta izglasali su da se predloženi ovogodišnji budžet Federacije BiH “razmatra u formi nacrta”.\nU nacrt je vraćen i Prijedlog Zakona o izvršavanju budžeta Federacije BiH za 2022. godinu, kao i Prijedlog Zakona o izmjenama i dopunama Zakona o budžetima u Federaciji. Naime, poslanici nisu prihvatili da se ovi zakoni razmatraju po hitnom postupku.\nSa dnevnog reda povućen je Prijedlog Zakona o materijalnoj podršci porodicama s djecom u Federaciji BiH.\nNa dnevnom redu ostale su preostale tačke kako su prvobitno predložene, te će poslanici glasati o Prijedlogu Zakona o izmjeni Zakona o pripadnosti javnih prihoda u FBiH i Prijedlogu Programa rada Vlade FBiH za 2022. godinu.


Opština Trnovo podržava zagovarački projekat Udruženja žena „Viktorija“ Pale - princip.news\nNačelnik opštine Dragomir Gagović danas je primio predstavnice Udruženja žena „Viktorija“ iz Pala i podržao njihov zagovarački projekat da se uvede besplatan poziv prema Bolnici “Srbija”, s obzirom da ovaj projekat traži podršku udruženja svih lokalnih zajednica grada Istočno Sarajevo.\nPredsjednica udruženja Mladenka Santrač kaže da je udruženje prepoznalo potrebu besplatnog poziva jer kategorije socijalno-ugrožena lica, penzioneri i borci nisu u mogućnosti da zakažu pregled i da izdvoje na mjesečnom nivou sredstva za isto.\nIz opštine Trnovo kažu da do sada imaju podršku Udruženja penzionera i Boračke organizacije Pale, Boračke organizacije Istočna Ilidža, a poslali su i pisma podrške prema udruženjima Istočno Novo Sarajevo i Sokolac.\nU ovom projektu potrebno je pet pisama podrške, a njihovo udruženje će imati više od petnaest.\n“U Opštine Trnovo trenutno imaju podršku od Opštinske organizacije porodica zarobljenih i poginulih boraca i nestalih civila, Boračke organizacije i Udruženja invalida, a u narednom periodu potvrdiće podršku još neka udruženja”, navodi se u saopštenju.


Dan online - Hronika: Nije uhapsio lice s potjernice - 2018-08-21\nHronika DISCIPLINSKI POSTUPAK PROTIV SLUŽBENIKA MUP-A Nije uhapsio lice s potjernice\nDisciplinski tužilac Ministarstva unutrašnjih poslova pokrenuo je disciplinski postupak protiv D.S., starijeg policajca prve klase u Stanici granične policije Aerodrom Podgorica – Regionalni centar granične policije Centar Podgorica. Policajac se tereti da je 27. aprila oko 8.45 obavljajući poslove granične provjere putnika koji su na aerodrom Podgorica doputovali iz Istanbula, letom avio-kompanije „Turkiš erlajns“, izvršio graničnu provjeru i unos podataka u elektronske evidencije, tj. aplikaciju “Granica“ za lice S.N., rođeno 28.8.1972. godine u mjestu Gurkustan–Gruzija, koje je nosilac putne isprave Azerbejdžana za koje lice se aktivirao „pogodak“ tzv. “HIT ALARM“ u sistemu „FIND LICE“ i „POTRAŽNA INTERPOL“, sa mjerom „Hapsiti oprezno“, koja je raspisana od strane NCB Interpol Moskva.\nNavodno, postupio je suprotno članu 6 uputstva o postupanju službenika Uprave policije pri korišćenju Interpolovih baza podataka, iako je bio obavezan da nakon dodatnih provjera identiteta lica koje se potražuje po međunarodnoj potjernici isto liši slobode i preda ga službenicima policije CB Podgorica, kao i da o tome hitno obavijesti NCB Interpol Podgorica. Na taj način je počinio težu povredu službene dužnosti iz člana 106 stav 1 tačka 11 Zakona o unutrašnjim poslovima – svaka radnja,odnosno propuštanje radnje kojom se onemogućava, ometa ili otežava izvršavanje službenih zadataka.


Padaju rekordi iz dana u dan na beogradskom aerodromu - Aviatica\nPadaju rekordi iz dana u dan na beogradskom aerodromu\nU saopštenju beogradskog aerodroma Nikola Tesla navodi se da je u petak, 20. jula zabeležen dnevni rekord sa preko 23 hiljade putnika.\nU petak, 20. jula beogradski aerodrom zabeležio je istorijski rekord u broju putnika po danu kada je registrovano 23.335 putnika. U saopštenju aerodroma Nikola Tesla stoji da je prethodni rekord ostvaren samo četiri dana ranije, u ponedeljak 16. jula kada je bilo 23.320 putnika. U poslednje dve nedelje jula na beogradskom aerodormu zabeleženo je više od 300.000 putnika.\nJoš jedan rekord u broju putnika koji su koristili usluge Aerodroma Nikola Tesla, zabeležen je 9. jula ove godine, kada je broj dolaznih putnika bio 11.887, dok je prethodni dan sa najviše putnika u dolasku bio 18. maj ove godine, kada ih je bilo 11.810 putnika.\nUz procenjeni porast broja putnika u čarter saobraćaju do kraja letnje sezone od oko 25 odsto u odnosu na prošlu sezonu, porast broja putnika od 7 odsto u prvih pola godine i usluženih 2,5 miliona putnika osam dana ranije nego prošle godine, Aerodrom Nikola Tesla Beograd očekuje još jednu rekordnu godinu.\nSaopštenje Aerodroma Nikola Tesla u Beogradu\nAerodrom Nikola TeslaBeogradčarterirekordi


Nikola Jokić lider u trci za najkorisnijeg igrača NBA lige\n0\tMarch 21, 2021 11:02 pm\nComcast najavio da će uložiti milijardu dolara kako bi brzi internet dobile porodice sa niskim primanjima širom SAD\nČikaški ugostitelji spremni za zimu – Restorani sa grejanjem u obliku Iglo kućica\nTramp uveo vanredno stanje zbog pandemije koronavirusa!\nTrka za najkorisnijeg igrača NBA lige ulazi u završnu fazu, a glavno pitanje je Lebron Džejms ili Nikola Jokić. MVP trka biće izgleda vrlo neizvesna.\nSrpski centar iz redova Denvera Nikola Jokić nalazi se na prvom mestu na listi NBA lige u trci za nagradu za najkorisnijeg igrača regularnog dela sezone. Iza Jokića su trenutno Lilard, Lebron, Janis, Embid…\nNBA liga uradila je novi presek trke za nagradu najkorisnijeg igrača lige, prema kojem je na prvom mestu Nikola Jokić.\nSrpski reprezentativac beleži maestralnih 27 poena, 11 skokova, 8,6 asistencija i 1,6 ukradenih lopti u proseku.\nNikola je napredovao s druge na prvu poziciju, najviše zahvaljujući tome što je predvodio Denver do sedam pobeda u proteklih osam utakmica, u kojima je ostvario svoj deseti tripl-dabl u sezoni, kao i 228. dabl-dabl, čime je pretekao legendarnog Dikembea Mutomba, koji je držao rekord Nagetsa u tom segmentu.\nJokić se na listi nalazi ispred Demijana Lilarda, koji zauzima drugo mesto, treći je Janis Adetokumbo, dok je četvrti Lebron Džejms.\nPeto mesto pripalo je Džoelu Embidu, koji je zabeležio veliki pad, zbog toga što je zbog povrede van parketa.\nMeđu deset igrača koji se nalaze u trci za MVP nagradu su i Džejms Harden, Luka Dončić, Kavaj Lenard, Stef Kari i Džimi Batler.\nDžejms ima slabije brojke od srpskog centra. Lebron prosečno beleži 25,5 poena, 8,1 skokova, osam asistencija, te 1,1 ukradenu loptu.\nStatistika se, međutim, ne slaže sa prognozama po kojima Lebron ima za četvrtinu veću šansu da se domogne MVP nagrade od srpskog asa.\nIpak, najveći problem za Jokića da dođe do MVP nagrade je upravo Denver! Srpski košarkaš je morao da preuzme mnogo toga na svoja pleća, pa upravo zbog toga ima sjajne brojke. Podrška saigrača izostaje što se najbolje vidi po tome što je Denver tek peta ekipa na Zapadu, ali im drugo mesto “beži” dva trijumfa.\nUkoliko bismo izukli paralelu sa tenisom Lebron ima isti vetar u leđa kao i Rodžer Federer, dok bi Jokić očekivano bio u poziciji Novaka Đokovića – mora da poruši sve rekorde, da bude statistički najbolji da bi dobio nagradu. Javnost je očekivano na strani veterana, dok je srpski centar samo uzurpator trona, ne i pretendent na krunu. Uostalom, kao da je MVP kruna već rezervisana za “Kralja”.\nDa li je MVP trka je možda već gotova ostaje nam da vidimo…\n5 jednostavnih načina kako da se brzo rešite dugova na vašim kreditnim karticama 0\nBacon and Beer Classic Festival – 12. Oktobar! 0\nTop 10 najinteresantnijih destinacija za posetiti u SAD 0


SUBNOROVCI U RODNOJ KUÄ�I GENERALA MIŠIÄ�A!: Srbobran.net web portal\nNakon Cerske bitke,znatnih gubitaka Srpske vojske u toku povlačenja, kada je ceo svet očekivao kapitulaciju Kraljevine Srbije na mesto komadanta 1. Armije postavljen je general Živojin Mišić. Uspešnom protivofanzivom potukao je znatno jaču austrougarsku vojsku i oslobodio Beograd i Srbiju.\n- Zahvaljujući razumevanju Predsednika opštine Gospodina Neška Čestića koji nam je obezbedio prevoz, uspeli smo da realizujemo ovu posetu.Takođe smo posetili mesto gde je za vreme Kolubarske bitke bio razmešten štab 1.armije u Mionici ,danas trg Vojvode Živojina Mišića na kome se nalazi i njegov spomenik. Nakon toga smo posetili rodnu kuću, gde nas je potomak rođaka Živojina Mišića, Miodrag Mišić upoznao sa detinjstvom , školovanjem i životnom putu Živojina Mišića. Kuća,sa svim pomoćnim objektima je autentična i očuvana ispunjena,predmetima,oružjem , odlikovanjima, člancima, zapovestima, slikama iz toga vremena, a koji su pripadali Vojvodi, rekao je nakon posete, Slobodan Radić, predsednik SUBNOR-a Srbobran i dodao:\n- U povratku smo posetili i Crkvu Sv.Dimitrija u Lazarevcu, koja je podignuta na mestu zajedničke grobnice 20.000 srpskih i 30.000 austrougarskih vojnika izginulih tokom Kolubarske bitke. U kripti crkve, u zajedničkoj grobnici, jedinstvenoj u svetu, gde su sahranjeni zajedno pored srpskih i neprijateljski vojnici kao i istorijatu podizanja ovog hrama upoznao nas je sveštenik hrama. Statut našeg udruženja obavezuje nas da i u buduće negujemo, obeležavamo i posećujemo mesta, spomen-obeležja ne samo iz Narodno Oslobodilačkog Rata već i svih oslobodilačkih ratova vođenih na ovim prostorima.


Excel za Microsoft 365 Word za Microsoft 365 Outlook za Microsoft 365 PowerPoint za Microsoft 365 Access za Microsoft 365 Project Online Desktop Client Publisher za Microsoft 365 Visio Plan 2 Excel za Microsoft 365 za Mac Word za Microsoft 365 za Mac Outlook za Microsoft 365 za Mac PowerPoint za Microsoft 365 za Mac OneNote za Mac Excel 2016 Word 2016 Outlook 2016 PowerPoint 2016 Access 2016 Project Professional 2016 Project Standard 2016 Publisher 2016 Visio Professional 2016 Visio Standard 2016 Office 2016 OneNote 2016 Excel 2016 za Mac Word 2016 za Mac Outlook 2016 za Mac PowerPoint 2016 za Mac Office 2016 za Mac Excel 2013 Word 2013 Outlook 2013 PowerPoint 2013 Access 2013 OneNote 2013 Visio Professional 2013 Visio 2013 Office 2013 Microsoft 365 za kućnu upotrebu Office za preduzeća Office 365 Small Business Microsoft 365 administrator Office 365 kojim upravlja 21Vianet Office 365 kojim upravlja 21Vianet – Small Business administrator Office 365 kojim upravlja 21Vianet – administrator Project Online Microsoft 365 za Mac Office 365 Germany – Enterprise Office 365 Germany – Enterprise administrator Office.com Još...Manje\nOpcije za nadogradnju Kancelarija se razlikuju u zavisnosti od tipa Kancelarija proizvoda koji trenutno imate.\nAko trenutna verzija nije proizvod bez pretplate, pogledajte ispod. Ako imate pretplatu, izaberite karticuMicrosoft 365 pretplate.\nBez pretplateMicrosoft 365\nAko je trenutna verzija programa Kancelarija verzija sistema Kancelarija Kancelarija jednovremena kupovina (bez pretplate), kao što je Kancelarija Home & Student ili Kancelarija Home & Business, morate da kupite najnoviju verziju. Možete da odaberete da kupiteMicrosoft 365 ili najnoviju verziju za jedno vreme kupovine.\nKada budete spremni da instalirate novi proizvod, pogledajte odeljak, spreman sam da instaliram računar Kancelarija pratite preporuke za nadogradnju.\nKupovinaMicrosoft 365 pretplate\nNajbolja opcija je Microsoft 365kupovine. Uvek ćete imati najnovije funkcije, bezbednosne ispravke i druga poboljšanja. Dobijate i Office funkcije povezane sa oblakom uz koje možete maksimalno da uvećate produktivnost na svim uređajima, uključujući 1 TB prostora za skladištenje u usluzi OneDrive, dodatne funkcije za Office aplikacije za mobilne uređaje, Skype minute, opciju instalacije sistema Office na svim uređajima i pristup podršci. Odaberite Microsoft 365 Personal (za jednu osobu) ili Microsoft 365 Family (koju možete da delite sa porodicom).\nKupovina verzije sistema Kancelarija 2021 u verziji 2021\nNabavite najnoviju verziju sistema Kancelarija bez pretplate, kao što su Office Home & Student 2021 ili Office Home & Business 2021.\nMožete da instalirate samo ove verzije sistema Office na jednom uređaju. Dobićete bezbednosna ažuriranja i ispravke tokom podržanog perioda,ali nećete primati nove funkcije niti bilo koje druge Microsoft 365 pogodnosti.\nKupite Kancelarija 2021\nSavet: Saznajte više o razlikama između pretplate Microsoft 365 ijednovremene kupovine sistema Kancelarija.\nProverite da li računar ispunjava sistemske zahteve za najnoviju verziju sistema Kancelarija.\nMožda ćete morati da uklonite starije Kancelarija licence nakon instalacije najnovije verzije sistema Kancelarija verziju sistema Kancelarija Mac, čak i ako ste prvo deinstalirani stariju verziju. Pogledajte članak Kako da uklonite datoteke licence za Office na Mac računaru.\nAko imate Microsoft 365 Family ili Microsoft 365 Personal pretplatu, već imate najnoviju verziju sistema Office bez dodatnih troškova i trebalo bi da već dobijete najnovije funkcije u Office aplikacijama. Pogledajte šta je novo u programu Microsoft 365 saznali više o najnovijim funkcijama.\nDa biste se prebacili sa jedne pretplate na drugu, na primer sa pretplate Microsoft 365 Personal na Microsoft 365 Family, pogledajte prebacivanje na drugu pretplatu Microsoft 365 pretplati.\nMicrosoft 365 za preduzeća pretplate\nAko u aplikaciji ne vidite neke od novijih funkcija, možda još niste dobili ispravku ili vam Microsoft 365 administrator ograničava Office ispravke koje dobijate dok ne dobije priliku da testira te funkcije sa drugim programima koje vaša organizacija koristi. Saznajte više o tome kako Kancelarija ispravke se objavljuje u e-pošti Kada dobijam najnovije funkcije u programu Microsoft 365.\nSamo Microsoft 365 za administacije Ako korisnici u vašoj organizaciji i dalje koriste stariju verziju Office aplikacija za stone računare, saznajte kako da korisnicima nadogradite Office klijent na najnoviju verziju.\nVažno: Podrška za podršku za Windows 7. januara 2020. Ako ste instalirali Microsoft 365 na računaru koji radi Windows 7, nećete primati ispravke funkcija za Kancelarija aplikacije nakon ovog datuma. Saznajte više o tome šta to znači za vas Windows 7 kraj podrške i da Kancelarija.


Najmlađi članovi AK "ČAAK" overili titulu NAJBOLJIH na Prvenstvu centralne SRBIJE - PressLider.rs\nNajmlađi članovi AK „ČAAK“ overili titulu NAJBOLJIH na Prvenstvu centralne SRBIJE\n25. septembra 2019. 25. septembra 2019. Marina Trmčić\t0 Comments AK "ČAAK", Kragujevac, Prvenstvo centralne Srbije\nČačak – Proteklog vikenda u Kragujevcu je održano Prvenstvo Atletskog saveza centralne Srbije u Dečijoj atletici, koje je ujedno bilo i kvalifikaciono takmičenje za Prvenstvo Srbije na koje odlaze dve prvoplasirane ekipe.\nPored ekipe AK „ČAAK“ u Kragujevcu su nastupili AK „Radnički“ Kragujevac, AK „Kruševac“, AK „Kraljevo“, AK „Novi Pazar“ i AK „Jasenica“ Smederevska Palanka.\nAtletski klub „ČAAK“ je nastupio sa tri ekipe u tri uzrasne kategorije, 2011. godište i mlađi, 2009. i 2008. godište.\nSve tri ekipe zabeležile su odličan rezultat, 2011. i 2009. godište je ponelo pobedničku titulu u svojoj kategoriji, dok je 2008. godište jedan bod delio od prvog mesta.\n„Svi naši takmičari maksimalno su se trudili da donesu što veći broj bodova klubu, pa se sa pravom može reći da su svi bili pobednici. Ovo takmičenje je prilagođeno uzrastu dece od prvog do četvrtog razreda osnovne škole. AK „ČAAK“ je, kao uspešan klub, uvršten u projekat ASS sa ciljem da se što više dece uključi u sportske aktivnosti. Naš klub je već nekoliko godina u finalu ovog zanimljivog i važnog takmičenja. Na osnovu postignutih rezultata na svim zvaničnim dosadašnjim takmičenjima ASS je objavio listu uspešnosti klubova. Na ovoj listi AK „ČAAK“ zauzima 16. mesto, što je najveći uspeh od osnivanja kluba. U Atletskom savezu centralne Srbije bolji su jedino Novi Pazar i Šabac“, reči su trenera AK“ČAAK“ i profesora fizičkog vaspitanja Srđana Jovića.\n← Predavanje dr Ranka Rajovića o uticaju novih tehnologija na razvoj dece\nPrilipac: Likovna kolonija u zadužbini Kneza Lazara →


Sremskomitrovački portal Archest Dani 30. i 31. avgusta: KAKO JE MITROVICA IZGLEDALA pre 16 vekova - Sremskomitrovački portal\nArchest Dani 30. i 31. avgusta: KAKO JE MITROVICA IZGLEDALA pre 16 vekova\narheologija, istorija, izložba, sirmium\nZavod za zaštitu spomenika kulture grada Sremska Mitrovica, kao jedan od partnera na projektu Archest, organizovaće u samom gradu i Carskoj palati manifestaciju Otvoreni dani 30. i 31. avgusta.\nRezultati projekta biće prikazani javnosti u Carskoj palati otvaranjem izložbe fotografija sa nalazišta, autora Italijana Đanluke Baronkelija (Gianluca Baronchelli), pod nazivom „Večiti put“ i prikazivanjem 3D rekonstrukcije arheoloških nalazišta na dva lokaliteta Sirmijuma – bazilike Svetog Dimitrija i dela Carske palate.\nBazilika Svetog Dimitrija – Gradska bazilika\nGrađevinski kompleks palata – hipodrom podignut je krajem 3. i početkom 4. veka. Njegov nastanak vezan je za period tetrarhije i reforme imperatora Dioklecijana koje su dovele do osnivanja raznih sedišta vlasti van tradicionalnog glavnog grada Rima. Kompleks je bio smešten u jugoistočnom delu grada uz reku Savu i zauzimao je prostor od oko 20 hektara.\nPretpostavlja se da ostaci objekata situiranih ispod natkrivenog dela lokaliteta predstavljaju privatni deo palate. Na njemu su pronađeni neki od najreprezentativnijih i najbolje očuvanih mozaika Sirmijuma, zatim fresko i arhitektonske dekoracije, kao i instalacije sistema podnog grejanja (hipokaust). Mozaici su otkriveni u skoro svakoj prostoriji i pronalaženi su u nekoliko nivoa. Potiču iz različitih građevinskih faza – najmlađi iz sredine IV, a najstariji sa kraja III veka.


Partizan bez navijača u Pragu protiv Sparte u Ligi Konferencija – Sport\nPartizan bez navijača u Pragu protiv Sparte u Ligi Konferencija\nFudbaleri Partizana na meču šesnaestine finale Lige konferencija protiv Sparte u Pragu neće imati podršku svojih navijača, saopšteno je iz kluba.\nKako se navodi, u skladu sa zvaničnim informacijama iz Sparte, na stadionu biće dozvoljeno prisustvo 1.000 gledalaca.\nUlazak gostujućim navijačima neće biti dozvoljen, kao ni kupovina ulaznica za utakmicu.\n„Prema prispelim informacijama koje posedujemo, ovo je konačna odluka i shodno odluci UEFA da uslovi odigravanja utakmice podležu zakonima zemlje u kojoj se odigravaju, FK Partizan ni na koji način ne može da utiče na ovu odluku i pored višednevnih napora koji su učinjeni da se ova situacija prevaziđe“, navodi se u saopštenju Partizana.\nUtakmica između fudbalera Sparte i Partizana igra se 17. februara od 21.00 u Pragu.\nKrajinović eliminisan od Fučoviča u Roterdamu


27/05/2020 | 13:44 | Izvor: SRNA\nTržište rada u Republici Srpskoj pokazalo je otpornost na privredni šok koji je izazvala epidemija virusa korona, pa je broj nezaposlenih u prva četiri mjeseca ove godine manji nego u istom prošlogodišnjem periodu, iako je došlo do smanjenja obima industrijske proizvodnje i pada spoljnotrgovinske razmjene.\nPrema podacima iz informacije o stanju u privredi koju je pripremila Privredna komora Republike Srpske, prosječan broj nezaposlenih za prva četiri mjeseca ove godine iznosio je 87.017 lica, što je u odnosu na isti period 2019. godine manje za 6.984 lica, odnosno 7,4 odsto.\nBroj nezaposlenih na evidenciji Zavoda za zapošljavanje smanjen je u aprilu ove godine za 4.833 lica, odnosno 5,3 odsto u poređenju sa istim mjesecom prošle godine.\nAktivna ponuda radne snage u Srpskoj u aprilu ove godine iznosila je 86.808 lica, što je više za 2.150 lica u odnosu na mart kada je u Republici Srpskoj počela epidemija virusa korona.\nObim robne razmjene Republike Srpske sa inostranstvom u periodu januar-april ove godine, navedeno je u informaciji Privredne komore, iznosio je 2,44 milijarde KM i u poređenju sa istim razdobljem prošle godine smanjen je za 287,91 milion KM, odnosno 10,6 odsto.\nVrijednost izvoza smanjena je za 139,04 miliona KM ili 11,7 odsto na 1,05 milijardi KM, dok je uvoz smanjen za 148,88 miliona KM, odnosno 9,7 odsto na 1,39 milijardi KM.\nSpoljnotrgovinski deficit u prva četiri meseca 2020. godine iznosio je 342 miliona KM, a u odnosu na isti period 2019. godine smanjen je za 9,84 miliona KM ili 2,8 odsto.\nPokrivenost uvoza izvozom istovremeno je smanjena sa 77,1 na 75,4 odsto.\nU informaciji Privredne komore je navedeno da je industrijska proizvodnja u Srpskoj u periodu januar-april ove godine smanjena za 4,7 odsto u odnosu na isto prošlogodišnje razdoblje.\nUprkos tome broj zaposlenih u industriji u prva četiri mjeseca ove godine je u odnosu na isti period 2019. godine povećan za 0,3 odsto.\nProsječna neto plata u aprilu ove godine iznosila je 946 KM, a u prva četiri mjeseca ove godine 943 KM i realno je veća za šest odsto u odnosu na isti period 2019. godine.\nInflacija u aprilu u odnosu na mart ove godine iznosila je minus 2,1 odsto, dok je u poređenju sa aprilom 2019. godine iznosila minus 1,3 odsto.\nU informaciji Privredne komore je navedeno da je Poreska uprava Republike Srpske u prva četiri mjeseca ove godine na račun javnih prihoda prikupila 775,61 milion KM, što je za 64,07 miliona KM, odnosno za osam odsto manje u odnosu na isti period prošle godine.


Novi Pazar spreman za Prvenstvo Balkana u atletici\nDirektor Atletskog saveza Srbije (ASS) Slobodan Branković izjavio je danas u Novom Pazaru da veruje da će Prvenstvo Balkana u ovom gradu biti organizovano na vrhunskom nivou.\nOn je na konferenciji za novinare istakao da je bio poduhvat prihvatiti organizaciju takvog takmičenja u ovom gradu, pogotovo jer atletski stadion još uvek nije bio završen.\n“Stadion je sada završen, jedan je od najlepših, na sjajnoj lokaciji i na idealnoj nadmorskoj visini. Verujem da će ovaj objekat biti centar okupljanja atletičara regiona i da će se isplatiti Novom Pazaru i ovom regionu”, kazao je Branković.\nPrvenstvo Balkana za seniore i seniorke održaće se 15. i 16. jula, a na njemu se očekuje 637 učesnika iz 16 zemalja.\nBranković je istakao da u Novom Pazaru najverovatnije neće nastupiti “krem svetske atletike sa Balkana, ali da će publika ipak biti u prilici da vidi mnoge osvajače medalja na evropskim i svetskim takmičenjima”.\n“Balkansko prvenstvo je u nezgodnom terminu jer se atletičari koji su ostvarili normu za Svetsko prvenstvo u Londonu nalaze na pripremama, a oni koji nisu pokušavaju da je ostvare na raznim mitinzima. Ipak, sigurno će biti veoma kvalitenih takmičara”, rekao je Branković.\nOn je dodao da će, pored kvalitetnih takmičara, u Novi Pazar stići i brojni zvaničnici na čelu sa predsednikom Balkanske atletske federacije Dobromirom Karamarinovim i još uvek vladajućim evropskim rekorderom u skoku u dalj Robertom Emijanom iz Jermenije.


Toyota originalne sijalice, bezbednost, Toyota sijalice\nIdite na Sijalice\nIdite na Originalni dijelovi\nToyota originalne sijalice\nOsvetlite svoju vožnju\nIako deluje kao sitnica, veoma je bitno da imate odgovarajuće i potpuno ispravne sijalice u svojoj Toyoti, kako bi Vaša vožnja bila sigurna, pogotovo noću.\nDizajnirali smo široki asortiman Toyota sijalica sa velikim brojem pogodnosti kako bismo učinili Vašu vožnju bezbednom:\nNapravljena su po visokim Toyota standardima, tako da odgovaraju svim vremenskim uslovima\nMaterijali poput kvarcnog stakla garantuju dugi životni vek\nPostoji savršen spoj za svaki Toyota model\nČine vožnju bezbednijom\nNaše sijalice garantuju jaku i vidljivu signalizaciju\nCena im je pristupačna\nImamo širok asortiman originalnih sijalica za svačije potrebe i želje, kako biste personalizovali Toyotu onako kako želite:\nPovećavajući osvetljenost puta ispred Vas do 60%, ove sijalice Vam omogućavaju da vidite bolje i dalje. Osetno poboljšavaju Vašu bezbednost na putu tako što Vam daju više vremena da odreagujete u potencijalnim problematičnim situacijama.\nHID (Xenon) sijalice\nHID sijalice Vam omogućavaju da vidite bolje i da imate bolje ekološke performanse. Proizvode do tri puta više svetla, traju sedam put duže i troše oko 50% manje energije u odnosu na obične sijalice.\nJedno je izbor odgovarajućih sijalica, a drugo njihova ugradnja. Zbog toga uvek preporučujemo posetu Vašem lokalnom Toyota zvaničnom serviseru, koji će moći da izvrši ugradnju i optimizuje nivo osvetljenosti.\nTakođe, imamo i komplete sijalica specifično dizajnirane za svaki Toyota model posebno. Sadrže zamene za najbitnije sijalice, uključujući: prednja svetla, indikator, zadnja svetla za maglu, indikatorska svetla za vožnju unazad i svetla za registarsku tablicu, savršena za duge kontinentalne vožnje.\nViše o Toyotinim originalnim delovima\nToyota proizvodi za negu automobila Sa rešenjem visokog kvaliteta za svaku priliku, naši originalni proizvodi za negu automobila će Vam pomoći da Vaš automobil izgleda kao nov. Toyota originalni brisači Kada treba da budete svesni okruženja, bilo da uživate u pejzažu ili pazite na automobil ispred Vas, kristalno čista stakla su više od luksuza, ona su neophodna za bezbednu vožnju u Vašoj Toyoti. Toyota originalna motorna ulja Naši motori su dizajnirani da izdrže ceo životni vek pružajući maksimalne performanse, efikasnost i pouzdanost, bez obzira na uslove. Kako bi se ovo ostvarilo, potreban je redovan servis kao i ulje visokog kvaliteta. Toyota originalni delovi Stići na vreme u školu, savladati nedeljnu nabavku ili čak odlazak na letovanje, Vaša Toyota je u srcu Vašeg života svaki dan. Imajući to u vidu, razvili smo Toyotine originalne delove da bismo održali kvalitet i garantovali dugovečne performanse Vašeg automobila.\nToyota akumulatori Moderna Toyota ima pregršt elektronskih sistema koji čine vožnju bezbednijom, jednostavnijom i prijatnijom. Od satelitske navigacije preko Bluetooth® veze i pomoći za parkiranje do audio-vizuelnih sistema za zabavu, svima je potrebna pouzdana električna energija. Toyota popravke nakon sudara i popravka hladnjaka Zbog velikih problema u dnevnim aktivnostima koje može da izazove neispravno vozilo, popravka visokog kvaliteta pravi razliku. Toyota kočne pločice i kočni diskovi Uz svakodnevni rad pod pritiskom, kočni sistem ima težak posao. Kao najbitnija sigurnosna odlika u Vašoj Toyoti, mogućnost da usporite i stanete, pogotovo u lošim uslovima za vožnju ili hitnim situacijama, potpuno zavisi od performanse Vaših kočnica. Toyota filtri vazduha u kabini U našim urbanim životima, nema boljeg osećaja od udaha svežeg vazduha. Sa Toyota filtrima vazduha u kabini, ovaj osećaj postaje norma, tako što igraju ključnu ulogu u održavanju vazduha u Vašem vozilu čistim tokom cele godine.


Selimović: Očekujemo dobar rezultat protiv Azerbejdžana, uz povratak Edine Begić – Sport Centar Selimović: Očekujemo dobar rezultat protiv Azerbejdžana, uz povratak Edine Begić – Sport Centar\nŽenska odbojkaška reprezentacija Bosne i Hercegovine poražena je jučer u prvom kola grupe A Evropskog prvenstva u Beogradu od domaće selekcije Srbije sa 3:0.\nNakon senzacionalne ceremonije otvaranja i meča sa aktuelnim svjetskim i evropskim prvakinjama naše djevojke već sutra očekuje meč protiv Azerbejdžana.\n“Vrijeme je da se okrene novi list i da se fokusiramo na nešto realnije i na utakmice gdje mi možemo da iznesemo neki pozitivan rezultat. Sutra igramo protiv ekipe Azerbejdžana koju veoma dobro poznajemo jer smo igrali sa njima prijateljske mečeve. Očekujemo pozitivan rezultat, nadamo se najbolje i uz povratak Edine Begić koja nam mnogo nedostaje potrudit ćemo se dati maksimum i završimo u najboljem mogućem redu”, kaže Edina Selimović za N1.\nAjla Paradžik ističe da je velika bila velika čast prisustvovati otvaranju smotre najboljih selekcija Starog kontinenta, ali da je sada sav fokus na sutrašnjem susretu.\n“Atmosfera i publika su bili sjajni, pružili smo solidnu partiju. Bitno je da smo svi zdravi zajedno sa kapitenkom Edinom Begić i nadam se da će sutra moći da nastupi. Danas smo obavili trening, nastavljamo sa našim radom i putem punim tempom”, dodaje Paradžik.\nMeč između Bosne i Hercegovine i Azerbejdžana igra se sutra sa početkom od 18 sati.\najla paradzikedina selimovicevropsko prvenstvo za odbojkasicezenska odbojkaska reprezentacija bih


“Mlad i radostan” – obrade pesama nastalih u Jugoslaviji osamdesetih - radio Šabac\n“Mlad i radostan” – obrade pesama nastalih u Jugoslaviji osamdesetih\nLidija Andonov, iz grupe Sixth June, i Andrija Pavlović, iz LP Dua, udružili su se u poduhvatu stvaranja muzičkog albuma obrada pod nazivom “Mlad i radostan”, za glas, klavir i kontrabas, koji izlazi 10. decembra.\nIdeja muzičara je da ispričaju priču o muzici, pesmama i autorima koji su svoje karijere započinjali u periodu 80-ih godina, u danas nepostojećoj državi, Jugoslaviji. Ovo je njihov omaž jednoj muzičkoj civilizaciji i pesmama koje su obeležilie naše živote, navode autori.\nAlbum je snimljen u saradnji sa kontrabasistom Gregom Koenom koji je u svojoj bogatoj karijeri sarađivao sa muzičarima kao što su Lori Anderson, Tom Vejts, Džon Zorn i i Dejvid Birn. Snimatelj albuma je Andrej Mladenović.\n„Mlad i radostan“ će krajem ove godine, tačnije od 10. decembra, biti objavljen najpre digitalno, a potom i na vinilu u izdanju izdavačke kuce „Sweet Sensation“, koju su početkom ove godine osnovali članovi grupe Sixth June i pijanista Andy Pavlov.


Francuski premijer izložio novi penzioni plan\nProtesti u Parizu zbog penzione reforme, 05.12.2019.\nFrancuski premijer Eduar Filip rekao je danas da će se žestoko osporavani plan penzione reforme primenjivati samo na Francuze rođene 1975. godine i dalje, što je ustupak sindikatima koji izražavaju svoje protivljenje najavljenoj reformi već nedelju dana, i što, po njemu, "opravdava" da se prekine štrajk, prenosi Beta pisanje AFP agencije.\n"Tranzicija će biti postupna" ka univerzalnom penzionom sistemu, koji pretpostavlja spajanje 42 penzione osnove koji sada postoje u Francuskoj, obećao je Filip, i dao uverenja da reforma neće biti primenjivana na one rođene pre 1975. godine.\nZbog najavljene penzione reforme održavaju se štrajkovi železnice i drugog javnog saobraćaja od prošlog četvrtka kao i ulični protesti građana.\n"Došlo je vreme za univerzalni sistem, a završeno je sa specijalnim režimima. Biće okončani specijalni (penzioni) režimi, ali postepeno, bez naglosti i sa poštovanjem", rekao je Filip u osvrtu na posebne osnove za odlazak u penziju koje sada postoje i prema kojima neke profesije mogu da se penzionišu ranije, kao što su železničari i vozači u pariskom metrou.\nOn je rekao da će minimala starosna granica za odlazak u penziju biti 62 godine ali za punu penziju će morati da se radi do 64 godine. Dodao je da nema skrivene agende i da se ne kriju neke male uštede, navodeći da je jedino rešenje da se radi malo duže i to postepeno, kao što se dešava svuda u Evropi.\nU predstavljanju plana danas Filip je rekao da će primena penzionih promena biti odložena. Mere će početi da se primenjuju na nove zaposlene koji ulaze na tržište rada od 2022. godine, što je poslednja godina punog mandata predsednika Emanuela Makrona. Za one koji već rade odnosiće se na one rođene 1975. i kasnije.\nNastavljen kolaps u Francuskoj zbog štrajkova\nŠtrajk paralizirao promet u Parizu\nOn je rekao da će biti uvedena minimalna penzija od 1.000 evra mesečno za one koji su radili ceo život.\nRekao je i da će se garantovati da penzije nastavnika, vrlo angažovanih u pokretu protiv novog sistema, budu očuvane i da budu na nivou penzija državnih službenika u odgovarajućim profesijama.\nŽene će biti veliki dobitnici, rekao je, planirano je da se dobijaju dodatni poeni za svako dete, i to računajući od prvog deteta.\nPo njegovoj oceni ovaj predlog vlade o reformi penzija opravdava da se prekinu štrajkovi i demonstracije protiv tog plana koji potresaju zemlju već nedelju dana.\n"Izgleda da garancije date najuznemirenijim stanovnicima opravdavaju da se nastavi dijalog i da se prekine štrajk kojim se kažnjavaju hiljade Francuza", rekao je francuski premijer prilikom predstavljanja plana vlade za penzione reforme.


Sajam turizma u Beogradu od 19. februara\nSajam turizma u Beogradu od 19. februara\tIstaknuto\nČetvrtak, 12 Februar 2015 14:54\nU Beogradu će od 19. do 22. februara biti održan Međunarodni sajam turizma pod sloganom "Iskoristi trenutak", na kojem će zemlja partner ove godine biti Ujedinjeni Arapski Emirati.\nOva najveća i najznačajnija turistička manifestacija u jugoistočnoj Evropi okupiće više od 1.100 izlagača iz 50 zemalja svijeta, a prvi put će se predstaviti Jamajka. Učesnici sajma ponudiće sajamske cijene niže i do 40 odsto, uz eksluzivne pogodnosti.\nGradonačelnik Beograda Siniša Mali rekao je na konferenciji za novinare da Beograd postaje sve važnija destinacija u Evropi, ali da se mora raditi na tome da grad obogati turističku ponudu i više uradi na uređenju. Mali je naveo da je Beograd na turističkim sajtovima Evrope postavljen kao destinacija koju treba posjetiti u 2015. godini, te dodao da je cilj da se prikaže grad Beograd kao kulturni, turistički i kongresni centar regiona.\nOn je rekao da je "Er Srbija" izrasla u eminentnu kompaniju u regionu, te zahvalio Ujedinjenim Arapskim Emiratima koji će biti gost sajma turizma, ističući da je to prilika za dva naroda da se približe ne samo turistički, nego i kulturno, i da rade na zajedničkim projektima. Ambasador Emirata u Beogradu DŽuma Rašid Al Dahri rekao je da je velika čast što će ova zemlja učestvovati na sajmu turizma u Beogradu, jer to pokazuje prijateljske odnose dvije zemlje i predstavlja priliku za njihovo jačanje. On je istakao da je turizam značajan za privredu UAE, i da je prošle godine bilo 14 miliona turista u ovoj zemlji, navodeći da je zbog toga turizam dobra stvar za svaku zemlju. On je rekao da je prošle godine porastao broj turista iz UAE u Srbiju, jer u Srbiji ima mnogo lijepog da se vidi.\nUjedinjeni Arapski Emirati ponudiće svoje turističke destinacije, kao što su administrativno-poslovni centar Abu Dabi, centar masovnog turizma Dubai, kao i Šardžah, koji je poznat po kulturnim znamenitostima i Adžman kao gastronomska destinacija, Um Al Kuvein kao avanturistička, Ras Al Hajma velnes turizam i Fudžera sa najljepšim plažama.\nPonude će predstaviti najveće turističke organizacije, turoperatori, hoteli, planinski centri, banje, jezera, gradovi, regije, a učešće je najavila i Turistička organizacija Višegrada. Osim ovog, biće održana još tri međunarodna sajma - hotelsko-ugostiteljske opreme Horeca, vina "Beo vajn" i suvenira.\nOsim država, koje na sajmu turizma tradicionalno promovišu svoje atraktivne destinacije, kao što su Turska, Grčka, Egipat, Makedonija, Crna Gora, Hrvatska, Slovenija, Bugarska, ponude će predstaviti Brazil i Indonezija.\nPod sloganom "Taste Serbia" dani vikenda, 21. i 22. februara, osmišljeni su kao gastronomski dani i sveobuhvatna prezentacija Srbije i Beograda, koji će se promovisati i kao poslovna destinacija. Svečano otvaranje sajma turizma je 19. februara u 11.00 časova na galeriji hale 4 Beogradskog sajma.\nPojedinačne ulaznice koštaju 300 dinara /2,45 evra/, a grupne 200 dinara /1,6 evra/, dok je cijena parkinga 150 dinara /1,22 evra/ sat.\nPosljednja izmjena Ponedjeljak, 16 Februar 2015 13:23\nViše iz kategorije: « Dva miliona evra za žene-preduzetnike Vlada je spremna pružiti podršku investitorima »


Predsednik RIK-a podneo ostavku | Izbori za nacionalne savete 2014\nPredsednik RIK-a podneo ostavku\nPredsednik Republičke izborne komisije (RIK) Dejan Đurđević podneo je ostavku na tu funkciju i ona je predata u Skupštinu Srbije. Inače, Glavni odbor Srpske napredne stranke (SNS) odlučio je ranije da nijedan član stranke ne može da ima dve plaćene funkcije. Oni koji trenutno obavljaju dve plaćene funkcije dužni su da do 15. septembra podnesu ostavke na jednu od njih.\nĐurđević će, pošto je podneo ostavku na mesto predsednika RIK, ostati direktor Republičkog sekretarijata za zakonodavstvo.\nSvi koji trenutno obavljaju dve plaćene funkcije dužni su da do 15. septembra podnesu ostavke na jednu od njih, što će kontrolisati Izvršni odbor stranke.\nOstavku na funkciju predsednika Republičke izborne komsije Dejana Ðurđevića konstatuje Skupština Srbije, a zatim bi na istoj sednici trebalo da izabere novog prvog čoveka te komisije, na predlog poslaničke grupe Srpske napredne stranke, kao najveće stranke u vladajućoj koaliciji.\nÐurđević, koji je podneo ostavku na funkciju predsednika RIK, rekao je Tanjugu da očekuje da parlament do 1. septembra konstatuje njegovu ostavku i izabere novog predsednika RIK, na predlog SNS. On je dodao da procedura predviđena Zakonom o izboru narodnih poslanika predviđa da skupština konstatuje ostavku i izabere novog presednika i da se do sada, iako Zakon to omogućava, u praksi nije vodila debata o izboru predsednika RIK. On je objasnio da predstavnici poslaničkih grupa naprave dogovor, po Zakonu svaka poslanička grupa srazmerno svojoj snazi predlaže kandidate za predsednika, zamenika predsednika, člana i zamenika člana RIK i da je shodno tome SNS, kao najvećoj poslaničkoj grupi , pripalo mesto predsednika, a DS kao najvećoj opozicionoj stranci mesto zamenika predsednika Komisije.\nÐurđević je dodao da očekuje da se do 1. setpembra konstatuje njegova ostavka i izabere novi predsednik RIK. Njegova ostavka je predata u Skupštinu Srbije. Glavni odbor SNS odlučio je u utorak da nijedan član stranke ne može da ima dve plaćene funkcije. Oni koji trenutno obavljaju dve plaćene funkcije dužni su da do 15. septembra podnesu ostavke na jednu od njih, što će kontrolisati Izvršni odbor stranke.\nÐurđević će, pošto je podneo ostavku na mesto predsednika RIK, ostati direktor Republičkog sekretarijata za zakonodavstvo.\nPrema Zakonu o izboru narodnih poslanika, RIK u stalnom sastavu ima predsednika i 16 članova koje imenuje Skupština Srbije na predlog poslaničkih grupa. RIK ima i prošireni sastav, sekretara, i jednog član koji dolazi iz Republičkog zavoda za statistiku, koji učestvuje u radu Komisije bez prava odlučivanja.\nSvi članovi RIK i njihovi zamenici moraju biti diplomirani pravnici, a Komisija se, pored ostalog, stara o zakonitom sprovođenju zakona, organizuje tehničku pripremu za izbore, prati primenu i daje objašnjenja u vezi sa primenom Zakona o izboru narodnih poslanika, utvrđuje jedinstvene standarde za izborni materijal… Pored sprovođenja republičkih parlamentarnih i predsedničkih izbora, RIK će ubuduće sprovoditi i izbore za članove nacionalnog saveta nacionalnih manjina koji su zakazani za 26. oktobar.\nIzmenama Zakona o nacionalnim savetima nacionalnih manjina, usvojenim u maju ove godine, predviđeno je da vrhovni organ za sprovođenje tih izbora bude RIK, dok će izbore putem elektorske skupštine sprovoditi odbor od tri člana koje imenuje ta Komisija.


Iter, druga najjača kriptovaluta na svetu, od početka godine porasla za 350% - Biznis i Finansije\nHome\tVestiIT i nauka\tIter, druga najjača kriptovaluta na svetu, od početka godine porasla za 350%\nVeć danima se priča o rekordnim vrednostima koje postiže bitkoin ali malo ko zna da druga najjača kriptovaluta na svetu, iter (Ether), sada vredi za 350 odsto više nego na početku ove godine.\nProšle nedelje iter je na kratko prešao psihološki prag od 600 dolara po jednom digitalnom novčiću, što se desilo prvi put od juna 2018. godine.\nPretpostavlja se da je razlog tome dugo najavljivano uvođenje njegove mreže Ethereum 2.0 koja bi trebalo da omogući brže i sigurnije funkcionisanje ovog sistema. Ranije se dešavalo da on bude zakrčen, odnosno da se zbog gustine saobraćaja značajno uspori brzina transakcija ovom valutom.\nMeđutim, ukoliko ovaj apgrejd zaista da rezultate očekuje se i dalji rast vrednosti itera.


Čomić: Nije pitanje da li će, već kada biti usvojen zakon o istopolnim zajednicama - Društvo - Dnevni list Danas\nPočetna » Vesti » Društvo » Čomić: Nije pitanje da li će, već kada biti usvojen zakon o istopolnim zajednicama\nMinistarka za ljudska i manjinska prava i društveni dijalog Gordana Čomić, izjavila je danas da nije pitanje da li će zakon o istopolnim zajednicama biti usvojen, nego kada će biti usvojen.\nOna je na konferenciju „Efektivna inkluzija LGBTI+ osoba“ održanoj povodom predstojećeg Prajda u Beogradu rekla da primena tog zakona ne zavisi od onoga što je napisano u predlogu koje je resorno ministarstvo podnelo Vladi i Savetu Evrope, već od toga kako će ljudi reagovati.\nOna je naglasila da svaki poslanik i svaka poslanica mogu da se zapitaju kako će njihova okolina reagovati jer su glasali za zakon o istopolnim zajednicama.\nDodala je da se to odnosi na sve državne zvaničnke, ali i opoziciju koja je bila „veoma tiha“ po pitanju predloga zakona o istopolnim zajednicama.\nČomić je istakla da kod tih ljudi nije u pitanju strah od LGBTIQ zajednice, „nego u tome što su oni prestrašeni da će mržnja sa LGBT zajednice biti preusmerena na njih“, zbog toga što su zakon usvojili.\nUpitala je i da li su deca iz „takozvanih normalnih brakova“ nesrećna, ona je navela da joj ljudi iz takvih brakova kažu da nije na njoj da o tome priča, i zaključila da ona o tome ne bi pričala da oni nisu počeli da govore o tome.\nOna je rekla da će pokušati da uspostavi društveni dijalog o strahovima većine prema različitostima manjina i ukazala da su ljudi koji odaberu mržnju i volju da diskriminišu, voljni da razgovaraju o svemu osim o sopstvenim strahovima.\nBeogradski PrajdGordana ČomićLGBTZakon o istopolnim zajednicama


Predmet rada je analiza zakonodavnog okvira kojim se nakon dve decenije značajno menjaju izborna regulativa i principi legitimnog konstituisanja vlasti na republičkom i lokalnom nivou. Pravno-politikološkom analizom novih rešenja utvrđenih u Zakonu o izboru narodnih poslanika i Zakonu o lokalnim izborima, u svojevrsnom političkom intermecu neposredno po donošenju a pre primene na prvim narednim izborima, ukazaćemo na potencijalne ishode koji se mogu očekivati prevođenjem ideala pravne norme u stvarnost konkretnog biračkog mesta. U Dvanaestom sazivu Narodne skupštine inicirana su, sa stanovišta demokratske i institucionalne konsolidacije dva krucijalna pravno-politička procesa: referendumskim izajšnjavanjem građana potvrđen je Akt o promeni Ustava u delu o pravosuđu, a dva paralelna međupartijska dijaloga vođena pod pokroviteljstvom Narodne skupštine okončana su usvajanjem dokumenata iz kojih su proizašle promene važećeg izbornog modela. Cilj analize je identifikovanje uticaja nove regulative na do sada iskristalisanu izbornu praksu, sa fokusom na rešenja za koja očekujemo da će unaprediti princip reprezentativnosti a posebno političke reprezentacije nacionalnih manjina. U radu se ne bavimo kompletnim setom zakona od značaja za sprovođenje izbora, npr. o finansirnju političkih aktivnosti, spečavanju korupcije, izboru predsednika Republike Srbije, već se fokusiramo na ključne novine u izboru kolektivnih predstavničkih organa. Promene pravne regulative kojom se glasovi građana pretvaraju u poslanička i odbornička mesta ćemo kontekstualizirati u dvodecenijskoj perspektivi, koristeći različite istraživačke metode: istorijski i uporedni metod, kao i egzegetički, u smislu tumačenja različitih pravnih izvora, s tim da je posebna pažnja posvećena analizi, komentarima i tumačenjima određenih ustavnih, zakonskih i podzakonskih akata. Dodatna vrednost analize proizilazi i iz činjenice da metodološka saznanja tumačimo sa pozicije neposrednog učesnika u procesima izrade, usvajanja i implementacije propisa, u prethodnih 15 godina.\nIZAZOVI OSTVARIVANJA EFIKASNE I DELOTVORNE NADZORNE FUNKCIJE PARLAMENTA SA POSEBNIM OSVRTOM NA INTERPELACIJU\nPredmet rada je analiza pravno-političkih i institucionalnih pretpostavki prevođenja instituta interpelacije iz sadržine ustavnih i poslovničkih odredbi u efikasan i delotvoran mehanizam nadzora rada vlade. Analiza mogućnosti ostvarivanja delotvorne parlamentarne kontrole, mogućnosti usidrenih u realnost skupštinskog života ima za cilj da učini „životnim” institut interpelacije. Da bi se razumela nužnost transformacije interpelacije iz pravnog ideala u praktično-politički mehanizam parlamentarne kontrole analizirani su, u istorijsko-komparativnom kontekstu: nastanak i obeležja nadzorne funkcije parlamenta, jer ne može se govoriti o parlamentarnom sistemu državne vlasti bez kontrolne funkcije koju prevashodno razumemo kao manifestaciju predstavničke uloge parlamenta; prezentovana su različita teorijska viđenja klasifikacije nadležnosti parlamenta; razmatrana je sloboda govora kao pretpostavka ostvarivanja nadzorne uloge parlamenta kao i suštinski elementi interpelacije: pravna priroda, uslovi i posledice podnošenja. U Srbiji, interpelacija iako materia constitutionis, nije zaživela kao delotvorni kontrolni mehanizam rada vlade, te smo posebnu pažnju posvetili formulisanju predloga kako unaprediti interpelaciju i generalno, kontrolnu ulogu Narodne skupštine. U radu su korišćeni različiti metodološki pristupi: istorijski i uporedni metod, kao i egzegetički, u smislu tumačenja različitih pravnih izvora, s tim da je posebna pažnja posvećena analizi, komentarima i tumačenjima određenih ustavnih, zakonskih i podzakonskih, posebno poslovničkih rešenja pravnog poretka Republike Srbije, ali i analizi primera iz naše i strane parlamentarne prakse.\nCilj rada je predstavljanje izvornog smisla amandmana, kao i modifikacija svrhe podnošenja ovog procesnog instrumenta parlamentarnog prava. Amandman je predlog za izmenu i dopunu predloga zakona. Predstavlja deo šireg korpusa, prava na zakonodavnu inicijativu ali se uvek odnosi na tekst predloga zakona koji je na dnevnom redu parlamenta ili se nalazi u skupštinskoj proceduri. Analizirali smo da li je podnošenje amandmana delotvorno i legitimno sredstvo vršenja zakonodavne i predstavničke uloge od strane parlamenta i njegovih članova, u današnjim uslovima apsolutne dominacije egzekutive i ključne uloge političkih stranaka. Predstavili smo zbog čega ih podnose poslanici opozicije, a zbog čega članovi legislative iz redova vladajuće većine. Analizirajući praksu iz poslednjih šest meseci u radu Narodne skupštine Republike Srbije pokušali smo dati odgovor na pitanje da li je još uvek održiv stav prema kojem se podnošenjem amandmana služe prvenstveno opozicioni i nezavisni poslanici. Iako bi se nova praksa, uspostavljena od strane vladajuće većine u našem parlamentu, mogla podvesti pod pojam opstrukcije, mi je smatramo inventivnim, legitimnim sredstvom političke borbe koja se odvija na legalan način u skladu sa važećim Poslovnikom koji je donela jedna druga vladajuća većina.


V. B. 13. jula 2018. 15:02\nDvoje pacijenata zbrinuto u Beogradu jer su pojeli najotrovniju vrstu – zelenu pupavku, nekoliko osoba pomoć potražilo zbog konzumiranja gljiva sa pijace, a u klinikama širom Srbije 15 ljudi lakše otrovano vrstama ubranim u prirodi.\nU bolnicama širom Srbije ovih dana je povećan broj pacijenata koji traže pomoć lekara zbog trovanja gljivama. Samo u toku ove nedelje u Kliniku za urgentnu i kliničku toksikologiju Nacionalnog centra za kontrolu trovanja Vojnomedicinske akademije primljena su dva pacijenta iz okoline Negotina koji su jeli pečurke ubrane u prirodi. Tegobe su im se javile 12 sati nakon konzumiranja gljiva za koje su mislili da su „jajčare”, a bila je reč o otrovnoj vrsti – zelenoj pupavci. Kod njih je dijagnostifikovano teško trovanje pečurkama, zbog čega su medicinari preduzeli neophodne mere lečenja. Istovremeno su u ovom centru zbrinute i četiri osobe zbog trovanja lakšeg stepena, a troje pacijenata su pečurke „mlečnice” kupili na pijaci.\nToksikološki informacioni odsek Nacionalnog centra za kontrolu trovanja VMA imao je i povećan broj poziva kolega iz unutrašnjosti Srbije u vezi sa sumnjom na trovanje pečurkama sakupljenim u prirodi. Registrovani pozivi odnose se na 15 pacijenata čija je klinička slika inicijalno bila u vidu lakšeg trovanja, a lečenje je nastavljeno u nadležnim zdravstvenim ustanovama u Užicu, Požarevcu i Loznici.\n(Danijela Davidov-Kesarpetak, „Politika“)\nPa koliki nepoznavalac treba da budes pa da pomesas blagvu (jakcaru) koja je nezno narandzasta sa zelenom pupavkom koja je zelene boje. Inace pupavka je smrtno otrovna.\nNije biljka, ni životinja, gaji se u 20 kvadrata, a može da…


Sutra sporazum o naučnoj i tehnološkoj saradnji | INFORMACIJA JE KAPITAL - Capital.ba\nSutra sporazum o naučnoj i tehnološkoj saradnji\n20. mar. 2011. 12:51 Objavljeno u NAJAVE DOGAĐAJA\nBEOGRAD, Ministar prosvjete i nauke Srbije Žarko Obradović i ministar nauke Crne Gore Sanja Vlahović potpisaće sutra u Podgorici sporazum o naučnoj i tehnološkoj saradnji između vlada dvije države.\nSporazum podrazumijeva naučnu i tehnološku saradnju koja će se ostvarivati razmjenom istraživača i eksperata, naučnih informacija i podataka, te obrazovanje zajedničkih istraživačkih timova.\nSaradnja će se ostvarivati i zajedničkim organizovanjem naučnih radionica i susreta istraživača obje zemlje, obrazovanjem zajedničkih naučno-istraživačkih centara i privremenih naučnoistraživačkih grupa.\nPrilikom posjete Crnoj Gori, Obradović će u Podgorici, na poziv Matice srpske – Društva članova u Crnoj Gori, otvoriti izložbe “Teslin čudesni svet elektriciteta” i “Tesla u Beogradu 1892. godine”, najavljeno je iz Ministarstva prosvjete i nauke Srbije.\nPrva izložbena postavka sveobuhvatno, hronološki i tematski prati cjelokupan Teslin život i rad, dok je druga posvećena jedinom, ali izuzetno značajnom boravku velikog naučnika u Beogradu.\nOd sutra tunel Čeljigovići u funkciji\nNa SorS-u očekuju više od 200 učesnika


Sportske klubove muči papirologija, ali i finansije | RTK\nSportski savez grada Kruševca, održao je danas u Beloj sali Kulturnog centra sastanak sa klubovima o predlozima programa za 2013. godinu.\nKlubovi su u obavezi da do kraja januara završe plan i program za ovu godinu i predaju predstavnicima saveza, a komisija za sport će na osnovu toga i kategorizacije, odrediti finansijsku pomoć klubovima.\nKlubove najviše opterećuje administrativna procedura, jer za dobijanja podsticajnih sredstava, potrebno je poponiti više od 20 različitih formulara. Na kraju je dogovoreno, da će savez maksimalno pomoći klubove oko popunjavanja godišnjeg programa, kako bi već prva finansijska pomoć klubovima stigla krajem januara.\nSastanku je prisustvovao i pomoćnik gradonačelnika za sport i omladinu Nikola Petrović.\nDanašnji sastanak je pokazao da je većina kluibova u gradu u velikim finansijskim teškoćama i da će 2013. godina biti teška za kruševački sport, bez obzira što su sredstva za finansiranje sporta u Kruševcu veća u odnosu na prošlu godinu i iznose oko 63 miliona dinara, a do sada je finasirano 70 aktivnih sportskih klubova i organizacija i oko 50 opštinskih saveza.\nPrethodno : Saobraćaj u Rasinskom okrugu odvija se normalno\nSledeće : Putevi prohodni, ali je saobraćaj otežan


U fokusu - Narodna stranka: Brza saobraćajnica još jedno lažno obećanje - Vesti iz Kragujevca i Šumadije - Pressek.rs\nNarodna stranka: Brza saobraćajnica još jedno lažno obećanje\nBy pressek, foto:M.Č. Utorak, 3. septembar 2019.\nU kragujevačkoj Narodnoj stranci smatraju da je najava izgradnje brze saobraćajnice Kragujevac -Mrčajevci, krajem 2020. godine, samo još jedno lažno obećanje. U ovoj stranci izražavaju sumnju da će se obećanje o početku izgradnje ove brze saobraćajnice, biti ispunjeno u najavljenim rokovima.\n- Dosta nam je lažnih i nerealnih obećanja, koja imaju svrhu smirivanju tenzija i zamazivanja očiju javnosti, a da se pokaže kako je aktuelna vlast svemoguća i kako se radi i gradi, dok Kragujevac i dalje stoji kao „crna rupa” na saobraćajnoj mapi Srbije, rekla je Gordana Šošić, poverenica Narodne stranke u Kragujevcu.\nOna je dodala da su u kragujevačkom povereništvu Narodne stranke više puta ukazivali da je Kragujevac infrastrukturno slepo crevo, marginalizovan sa svih važnih kopnenih puteva u Srbiji.\n- Više puta smo iznosili činjenice da je ministarka Zorana Mihajlović najavila završetak puta Kragujevac - Batočina i povezivanje sa koridorom 10 za 2017. godinu, sa čijom gradom je započeto pre više decenija i koji još uvek nije završen, a kako je juče najavila završetak se očekuje u martu iduće 2020. godine, kaže Gordana Šošić.\nS obzirom da još uvek ne postoji gotova projektna dokumentacija, projekat, niti je raspisan tender za izvođača radova, mišljenje stručnjak u ovoj oblasti je da je nemoguće da se započne sa izgradnjom brze saobraćajnice pre 2025. godine, navode u Narodnoj stranci.\nOdbojkaši Radničkog uspešno su započeli seriju kontrolnih mečeva u okviru priprema za start nove sezone u BPŠ Super ligi Srbije. Kragujevčani su u prvoj proveri savladali ekipu ...\nPrva „prajd” šetnja u Kragujevcu održana je juče, a događaj nije bio najavljen, pa ga mediji nisu zabaležili. LGBT aktivista Aleksandar Savić je na svom Tviter nalogu objavio je fotografiju ...\nDoskorašnji načelnik gradske Uprave za prostorno planiranje, urbanizam, izgradnju i zaštitu životne sredine u Kragujevcu Tomislav Spasenić (53) je osuđen 6 meseci „kućnog” zatvora ...


O nama – Juhor\n1920. godina - počeci\nOd 1920. godine od kada je prvu četkarsku radnju otvorio pradeda Sreten, nastavio je deda Dragutin do sina Čedomira, koji je umeće ovog zanata preneo na sina i današnjeg vlasnika Stojana. Svaka generacija je donosila nešto novo u umetnosti četke, pa je tako savremenu tehnologiju primenio i Zoran, sin današnjeg vlasnika. Ova uzorna porodična radnja radi neprekidno, gradeći svoj ugled pre svega, kvalitetom proizvoda, a onda i poverenjem mnogobrojnih potrošača i poslovnih partnera iz cele zemlje, a i inostranstva.\nOd zanata i esnafa do industrije\nU Srbiji se četkarstvo negovalo i čuvalo kao deo starog zanata. Sam četkarski zanat u srpskoj istoriji se prvi put pominje u srednjem veku u Zakoniku cara Dušana 1354. godine, u kome se daju posebne povlastice putujućim «vlasuljarima» za izradu proizvoda od ljudske i životinjske dlake uglavnom za dvorske potrebe. Tokom 19. veka u Srbiji se javljaju prve domaće zanatlije-četkari, praveći različite četke za potrebe stanovništva i vojne industrije. Svoje proizvode prodavali su na pijacama, panađurima i dućanima. Krajem prošlog veka u Srbiji su osnovani i prvi četkarski esnafi u sklopu prerađivača kože. Osnivanjem zanatske radnje «JUHOR» u Paraćinu, s pravom se može reći, da je u Srbiji započela organizovana četkarska proizvodnja, kako za potrebe domaćinstva tako i važnih industrijskih grana - tekstilna, mašinska, hemijska, drvna, građevinska, mlinska, pivarska, konditorska i druge.\nDecenije rada i iskustva\nTokom godina i decenija rada, četkarska radnja »JUHOR» iz Paraćina, menjala je tehnologiju, proširivala kapacite, a samim tim i bogatila asortiman svojih proizvoda. Tako danas raspolaže širokom lepezom četkarskih proizvoda u Srbiji - proizvodi sve vrste četaka za domaćinstvo i industriju. Pored osnovne opreme za izradu četaka, četkarska radnja JUHOR raspolaže i novijom savremenom tehnologijom, zasnovana na kompjuterskim (CNC) mašinama, za obradu drveta i plastike, sečenje, frezovanje i bušenje\nModerne tehnologije i proizvodi\nZahvaljujući tome, u najvećoj meri, danas, četkarska radnja «JUHOR» odgovara na veliki broj zahteva za izradu četaka specijalnih namena, prema uzorku ili skici. Takođe, već dugi niz godina unazad, posebno mesto u proizvodnom programu zauzimaju i unikatni EKO otirači, namenjeni za spoljne zone ulaza, bilo da je reč o izradi čistih ili sa logotipom. Posebno interesovanje kod kupaca javilo se u vezi Rolo otirača u kombinaciji guma/četka, namenjenih za visokofrekventne prolaze (megamarketi, hoteli, granični prelazi) a sve u cilju dezinfekcije točkova paletara, viljuškara i automobila, radi sprečavanja prenosa i širenja zaraznih bolesti. U korak sa vremenom i sve većom pažnjom na bezbednost zdrave ishrane, u proizvodni program četkarska radnja JUHOR uvrstila je i četke za prehrambenu industriji, po vodećin svetskim. standardima (HCCP), kao i Dezo barijere sa otiračima, za dezinfekciju obuće radnika u pogonima prehrane .\nTradicija - zalog za budućnost\nDosadašnjim radom i plasmanom brojnih proizvoda, četkarska radnja JUHOR postala je prava porodična fabrika, koja je stekla renome i ugled, kako na domaćem, tako i sve više na stranom tržištu. Zato je i dalji razvoj ove radnje, realna perspektiva, pre svega proširenjem kapaciteta, i inovacijom proizvoda, imajući u vidu zadovoljenje potreba i želja porošača. Vlasnik četkarske radnje JUHOR, Stojan-Jane Stojković, i njegova vredna porodica, svojim iskustvom i tradicijom dugom 100 godina, garancija su korektne i uspešne saradnje, a njihovi proizvodi najbolja preporuka\n"JUHOR" zanatsko četkarska radnja danas raspolaže širokom lepezom četkarskih proizvoda u Srbiji - proizvodi sve vrste četaka za domaćinstvo i industriju. Pored osnovne opreme za izradu četaka, četkarska radnja JUHOR raspolaže i novijom savremenom tehnologijom, zasnovana na kompjuterskim (CNC) mašinama za obradu drveta i plastike, sečenje, frezovanje i bušenje.


Fudbal Autor:Petar Milovanović22. Jun. 202009:54 > 09:565 Komentara\nFudbalski klub Crvena zvezda obavestio je javnost da da su petorica njihovih prvotimaca inficirani virusom Covid-19.\nPetorica igrača Zvezde čekaju rezultate testa na koronavirus\n“Pomenuti igrači se osećaju dobro, nalaze se u strogoj izolaciji i u stalnom su kontaktu sa medicinskim timom kluba. Gobeljić, Jovančić, Petrović i Konatar su imali simptome bolesti pred meč poslednjeg kola Superlige Srbije protiv Proletera, kada je obavljeno testiranje, i iz predostrožnosti nisu bili toga dana na stadionu. Branko Jovičić nije imao simptome, nema ih ni sada, ali je njegov nalaz pozitivan.Stanje igrača se pažljivo prati, a biće obavljeno i novo testiranje pred početak priprema za narednu sezonu”, navedeno je u saopštenju objavljenom na sajtu FK Crvena zvezda.\nInače, svi osim Branka Jovičića, koji je igrao meč poslednjeg kola protiv Proletera (2:1), nisu bili u protokolu za poslednje kolo, samim tim nisu bili ni na ceremoniji dodele pehara i medalja.\n“Igrače koji nisu bili u mogućnosti da podignu pehar šampiona Srbije u čijem su osvajanju u velikoj meri učestvovali čekaju medalje šampiona i biće im uručene na prvom zvaničnom meču kluba na našem stadionu. Klub im još jednom čestita veliki uspeh i želi brz oporavak. Važno je istaći da su svi ostali igrači, članovi stručnog štaba, uprave i osoblja koji su u direktnom kontaktu sa prvim timom testirani i da su dobili negativan nalaz, odnosno da nemaju korona virus. Crvena zvezda preduzima sve neophodne mere zaštite i nastaviće to da čini. Takođe, obaveštavaćemo javnost i ubuduće o svim neophodnim detaljima borbe protiv korona virusa ukoliko ih, naravno, bude”, stoji na kraju saopštenja.\nFK Crvena zvezdakoronavirusMarakanaMarko Gobeljićzaraženi


Zakon o utvrđivanju porekla imovine i posebnom porezu („Sl. glasnik RS“, br. 18/2020) – WALK\nZakon o utvrđivanju porekla imovine i posebnom porezu („Sl. glasnik RS“, br. 18/2020)\n•12 februara, 2021\nPolovinom marta 2021. godine počinje sa primenom Zakon o utvrđivanju porekla imovine i posebnom porezu (Zakon). Deklarativno, cilj zakona je da unapredi raspodelu društvenog bogatstva, odnosno da omogući zaplenu dela imovine za koju nema dokaza o zakonitom sticanju.\nPredmet Zakona je uređenje uslova, načina i postupka pod kojima se utvrđuje imovina i uvećanje imovine fizičkog lica. Zakon predviđa i poseban porez na uvećanje imovine za koju fizičko lice ne može da dokaže da je steklo na zakonit način, kao i organi nadležni za sprovođenje ovog Zakona. Ukoliko fizičko lice ne može da dokaže da je steklo imovinu na zakonit način, zakonom je propisano da će Poreska uprava „nezakonito stečenu imovinu“ oporezovati stopom posebnog poreza od 75%.\nMeđutim, mehanizmi za ostvarivanje cilja zakona su problematični. Najpre, Zakon polazi od pretpostavke da se razlika između prijavljenih prihoda i utvrđene imovine smatra nezakonito stečenom imovinom. To znači da je zakonodavac unapred suspendovao pretpostavku nevinosti subjekta kontrole (fizičkog lica), a samim tim to fizičko lice stavio u nepovoljniji položaj u odnosu na Poresku upravu. Uvidevši da povreda pretpostavke nevinosti može da izazove brojne probleme, nakon godinu dana od usvajanja Zakona, Vlada Republike Srbije je uputila Narodnoj skupštini predlog zakona o izmenama i dopunama Zakona. Ključna izmena odnosi se na sintagmu „nezakonito stečena imovina“, koja se menja sa „imovina na koju se utvrđuje poseban porez“.\nDrugo, stopa posebnog poreza je čak 75%. Ovako visoka poreska stopa ima sve karakteristike kazne i zato se njen opstanak u Zakonu teško može braniti sa stanovišta svrhe postojanja poreza i jedinstva pravnog sistema.\nTreće, Zakon uvodi izuzetak od primene Zakona o poreskom postupku i poreskoj administraciji (ZPPPA) u pogledu zastarelosti, što može da naruši jedinstvo pravnog poretka jer unosi konfuziju u poresko-pravni sistem.\nNajzad, Zakon uvodi profesionalnu tajnu kao novu kategoriju u poreski postupak, uprkos činjenici da ZPPPA već propisuje načelo čuvanja tajnog podatka u poreskom postupku. Međutim, Zakon ne daje definiciju profesionalne tajne što narušava jedinstvo pravnog poretka i koherentnost poresko-pravnog sistema. Zbog toga je u predloženim izmenama Zakona sporan član u potpunosti izmenjen na način da se na pitanja tajnosti podataka primenjuje ZPPPA.\nImajući u vidu izložene probleme koji mogu da ugroze ustavna prava građana, naša advokatska kancelarija je Ustavnom sudu podnela inicijativu za ocenu ustavnosti Zakona.\nNext PostZakon o arhivskoj građi i arhivskoj delatnosti („Sl. glasnik RS“, br. 6/2020)


► Izrael dobio nov parlament, zabrinutost ostala\nPoslanici novog saziva Kneseta - parlamenta Izraela su danas podneli zakletvu, a koliki će im biti mandat zavisi od toga da li će biti formirana vladajuća većina ili ne, o čemu se spore dva glavna kandidata za peremijera.\nNa toj svečanosti koja je obično slavljenička, predsednik Izraela Ruven Rivlin je upozorio da je izraelska demokrataija "u vanrednom stanju" i da je vlada potrebna što pre.\nRivlin se osvrnuo na političku neizvesnost tokom manje od dva meseca mandata prethodnog sastava parlamenta koji je formiran posle prvih izbora ove godine, 9. aprila, a raspupšten je jer nije mogla biti formirana vlada.\nPredsednik koji se zalaže za obrazovanje široke vladajuće koalicije, ocenio je da "formiranje vlade nije samo želja naroda, već više nego ikad, u vremenu poput ovog, to je ekonomska i bezbednosna potreba".\nVršilac dužnosti premijera Benjamin Netanjahu drugi put za pet meseci pokušava da obrazuje vladajuću koaliciju, a na izborima 17. septembra nije bilo pobednika.\nUz to je pod pritiskom najavljenog podizanja optužnica za korupciju koje bi mu okončala političku karijeru.\nNi Netanjahu, lider konzervatnog Likdua, ni njegov glavni rival Beni Ganc, vođa saveza partija centra, nisu u stanju da obrazuju koaliciju s najmanje 61 od ukupno 120 poslanika, te zavise jedan od drugog, zbog čega se "vlada jedinstva" čini kao jedina mogućnost da se spreče treći izbori za manje od godinu dana.\nPregovori o formiranju koalicije su u zastoju jer Netanjahu insistira da i dalje bude premijer i da, uz njegov Likud, u vladi budu partije ultraortodoksnih Jevreja i desničara.\nGancov savez "Plavo-belo" se međutim drži obećanja iz izborne kampanje da neće s Netanjahuom zbog njegovih pravodsudnih problema.


Aerodrom u Boru uskoro i za putničke avione\nPosle gotovo četvrt veka, danas je na pistu aerodoroma u Boru sleteo školski avion američke proizvodnje "cesna 172 N", vlasništvo domaće kompanije "Princ aviation".\nZahvaljujući pomoći RTB Bor, pista aerodroma je ovih dana znatno popravljena i u narednom periodu očekuje se njeno proširenje i priprema za sticanje dozvole za sletanja putničkih aviona.\nSaša Aranđelović iz borskog Aerokluba kaže da je za to potrebno dograditi još oko 800 metara piste i očekuje da će se to uskoro i dogoditi.\n"Zadovoljni smo saradnjom sa Basenom Bor i lokalnom samoupravom i radujemo se što ćemo uskoro ovaj aerodrom vratiti u funkciju. To neće biti od koristi samo Boranima i ljudima ovog kraja, već i čitavoj Srbiji", rekao je Tanjugu Aranđelović i dodao da je sadašnja pista dugačka oko 1.200 metara, a široka 30 metara.\nU prilog namerama lokalnih vlasti i privrednika Timočke krajine govori i činjenica da su izgrađeni afsaltni prilazni putevi do aerodroma i da je završeno opremanje upravne zgrade i velikog hangara.\nBorski aerodrom izgradjen je 1985. godine i naredne godine održana su dva značajna takmičenja - 29. Jugoslovenski aeroreli i 34. Državno prvenstvo u skakanju padobranom.\nPosle toga Aerodrom je gotovo zaboravljen, da bi početkom maja 1990. godine ovde sleteo prvi putnički avion JAT-a "AN 28“, sa 17 sedišta.


08.09.2021 19:14 Autor: Raport.ba\nGodišnja studija CIES-a obuhvaća brojne elitne evropske klubove kako bi izračunala cijenu svake momčadi na temelju transfera i uključujući sve moguće dodatke.\nOvogodišnji izvještaj pokazuje da je City uložio 1,08 milijardi eura (1,28 milijardi dolara) za trenutni broj igrača, a United je drugi sa 1,02 milijarde eura (1,21 milijardi dolara).\nPSG je treći s potrošenih 939 miliona eura (1,11 milijardi dolara), dok prvih pet klubova zaokružuju Real Madrid sa 787 miliona eura (930,16 miliona dolara) i Chelsea sa 780 miliona eura (921,88 miliona dolara).\nLiverpool (672 miliona eura) i Arsenal (630 miliona eura) druga su dva engleska tima u prvih deset. Barcelona se našla na devetom mjestu s potrošenih 578 miliona eura (683,14 miliona dolara).\nTagovi: Lionel Messi Manchester City PSG Real Madrid


Novak pričao Špancima o Nadalu i Federeru i otkrio ko mu je najveći rival: "Sazreo sam kao igrač jer me je on gurao" - Sportal\nN. Z. L. - Vest objavljena: 14:04 - 17.05.2022\nNovak Đoković, prvi reket sveta, priprema se za drugi grend slem u sezoni, Rolan Garos.\nSrpski teniser u odličnom trenutku odlazi u Pariz, nakon što je osvojio prvu titulu ove godine, na mastersu u Rimu. Đoković je ujedno otpočeo 370. nedelju na čelu ATP liste i tu će ostati najmanje do kraja turnira u Francuskoj.\nPred put u Pariz i napad na 21. titulu sa najvećih teniskih turnira, Novak je govorio o rivalstvu sa Rodžerom Federerom i Rafaelom Nadalu, a upitan je sa kim od njih je to rivalstvo veće.\nNovak Đoković (Profimedia / Fabrizio Corradetti / ipa-agency\n- Uvek smo se dobro takmičili. Federer i Nadal su oduvek bili tu, ali za mene, Nadal je moj najveći rival u karijeri. Sazreo sam kao igrač jer me je on gurao da idem u tom pravcu - rekao je Đoković za "Marku".\nĐoković je prvi favorit po kladionicama za osvajanje Rolan Garosa, a ta uloga mu ne smeta.\n- Što se tiče rankinga i toga kako sam igrao proteklih nedelja, svakako vidim sebe kao jednog od favorita. Ne provodim mnogo vremena u razmišljanju o tome ko će pobediti ili ko ima najveće šanse. Uvek mislim na sebe. Idem tamo sa najvećim ambicijama, posebno zbog toga kako sam igrao u Rimu. Dopadaju mi se moje šanse. Očigledno je da je žreb nešto na šta ne mogu da utičem, ali on će svakako odrediti moj put ka daljoj fazi turnira. Igra se u tri dobijena seta, svaki drugi dan. To je grend slem. Drugačije je, morate tome različito i da pristupite. Ipak, zbog toga kako sam se osećao na terenu poslednjih nedelja, mislim da mogu da doguram daleko.\nNa pitanje o penziji i da li razmišlja o povlačenju, Novak je poručio: "Ne osećam da sam na kraju karijere, godine su samo običan broj".\n18:56 - 16.05.2022\nNovak u "ilegali" došao u Beograd zbog privatnih obaveza, pa pravac Pariz po Rolan Garos /FOTO/\nPrvi reket sveta još jednom pokazuje da se, uprkos teniskoj slavi, nalazi u kalupu "običnih ljudi".


Amerika, izbori i inauguracija: Poslednji Trampov dan u Beloj kući - šta će iz nje poneti, a šta će Bajden uneti - BBC News na srpskom - Dnevni list Danas\nPočetna » BBC News na srpskom » Amerika, izbori i inauguracija: Poslednji Trampov dan u Beloj kući – šta će iz nje poneti, a šta će Bajden uneti\n0Piše: BBC News na srpskom 19. januara 2021. 11.20\n„Nazad u svoju kancelariju“, rekao je i otperjao hodnikom.\nStaff have started moving paperwork and pictures out of the White House\n„Sistem opstaje“, kaže Šon Vilenc, profesor američke istorije na Univerzitetu Prinston.\n„Veoma je trnovit, veoma je buran, ali tranzicija će se ipak izvršiti.“\nKayleigh McEnany has packed up her office in the White House\nGeneralno gledano, poslednjih nekoliko dana je „kontrolisani haos“, kaže Kejt Anderson Brauer, koja je napisala knjigu o Beloj kući, Rezidencija.\nNameštaj u Beloj kući, kao što je „Rezolut sto“ u Ovalnoj sobi, većina umetničkih dela, porculan i drugi predmeti, pripadaju vladi i ostaje u kući.\nSlike su poznate kao „džambo“ zbog njihove ekstra veličine, kaže ona, i biće prenete u Nacionalnu arhivu.\n„Ovo mi je poslednji dan“, kaže jedan čovek smešeći se dok slika sinove na severnom travnjaku.\n„Pazite da uslikate mornaričkog stražara“, kaže jedan od zvaničnika, misleći na marinca koji stoji ispred ulaza dok je predsednik u Ovalnoj sobi.\n„Vidimo se sa druge strane“, rekao je veselo.\n„Nadam se na grčkim ostrvima ili tako negde.“\n„O, da. To je sigurno“, rekao je njegov kolega, smejući se.


26/12/2017\tKategorije: Aktivnosti Tagovi: FOD, Gradjani za medije, GzM\nOdbor za ljudska prava Niš organizovao je 25.12.2017 godine javnu debatu pod nazivom “Uticaj građana na javno informisanje“, sa posebnim fokusom na procese projektnog sufinasiranja medijskih sadržaja u javnom interesu.\nOd 2015. organi javne vlasti su dužni da medijske sadržaje od javnog interesa sufinansiraju putem konkursa, a mnogobrojne analize ukazuju da ima dosta problema u realizaciji celog procesa. Najveći problemi su nedorečena zakonska regulativa, nedovoljna transparentnost procesa, nizak nivo kvaliteta predloga projekata, nedostatak evaluacije odobrenih projekata i samog procesa.\nU uvodnom delu debate predstavljena je dosadašnja praksa grada Niša koja se odnosi na konkursno sufinansiraje medijskih sadržaja od javnog interesa, koju je prezentovala Pavlina Mihajlenko, šef odseka Sekretarijata za kulturu i informisanje grada Niša.\nU cilju unapređenja transparentnosti procesa konkursnog sufinansiranja predstavljena inicijativa Odbora za ljudska prava Niš pod nazivom „Otvoreni medijski sadržaji“, koja podrazumeva da se medijski sadržaji proizvedeni u okviru jednog medijskog konkursa objave na jednom mestu na internetu i tako postanu dostupni u svakom trenutku svim gradjanima, a istovremeno mogu i da značajno smanje mogućnost zloupotreba procesa konkursnog finansiranja.\nInicijativu je predstavio Ivan Grujić, koji je između ostalog istakao da je inicijativa za objavljivanje medijskih sadražaja predočena zaposlenima u Ministarstvu kulture i informisanja i da je naišla na pozitivno mišljenje.\n„Ako ugovorom bude definisano da sav medijski sadržaj mora da bude objavljen na jednom sajtu, taj neko znaće unapred da ne može te neke medijske sadržaje da krije po nekim fiokama. Ima slučajeva gde su neki mediji dobili milione, a uradili su nula medijskih sadržaja za taj novac. Po ovom zakonu ne možemo ni da dođemo do tih sadržaja, nema ih ni u izveštajima, a ovako bi to videla cela javnost. Piše se nova medijska strategija i ona bi to pitanje trebalo da reši. Idealno bi bilo da to bude zakonska obaveza, ali ta obaveza može da se reguliše i na lokalnom nivou”.\nOrgani javne vlasti rade evaluaciju narativnih i finansijskih izveštaja, ali niko ne radi evaluaciju medijskih sadržaja, istakao je između ostalog Dragan Đorđević iz Odbora za ljudska prava Niš.\n“Bilo je slučajeva da neke medijske kuće ne urade medijske sadržaje za koje su dobile novac ili da urade samo deo onoga što su se obavezale da urade, a da ne pričamo o kvalitetu medijskih sadržaja. Prvi korak ka većoj transparentnosti bio bi da se svi medijski sadržaji napravljeni javnim novcem budu objavljeni na jednom sajtu, dostupni uvidu i kritici javnosti, a inicijativa „Otvoreni medijski sadržaji“ omogućila bi da medijski sadržaji budu dostupni gradjanima i nakon završetka projektnog ciklusa“.\nJužne Vesti, 25. 12. 2017. “Svi medijski sadržaji proizvedeni parama građana da budu javni i dostupni svima”\nRomaworld, Decembar 25, 2017. Javni interes u medijima!\nMedijski istraživački centar, 26.12.2017.„Otvoreni medijski sadržaji“ za bolju kontrolu medijskih projekata


Nemci odbili Grke\nNemačka je odbacila zahtev Grčke za šestomesečno produženje programa finansijske pomoći, uz obrazloženje da taj predlog ne predstavlja dovoljno dobro rešenje, dok je predsednik Evropske komisije Žan-Klod Junker pozdravio taj današnji potez zvanične Atine.\n19.02.2015. - 14:33h\n"Pismo Atine ne nudi dovoljno dobro rešenje. Cilj predloga je privremeno finansiranje, bez ispunjenja obaveza iz programa međunarodne pomoći. Pismo ne zadovoljava kriterijume dogovorene na sastanku ministara finansija evrozone održanom u ponedeljak", izjavio je portparol nemačkog ministra finansija Volfganga Šojblea, a prenosi Frans pres.\nS druge strane, predsednik Evropske komisije Žan-Klod Junker smatra da je zahtev Grčke za produženje programa veliki korak ka postizanju preko potrebnog kompromisa, izjavio je danas njegov portparol Margaritis Šinas.\n"Predsednik Komisije veruje da je grčki zahtev pozitivan znak, koji će omogućiti pronalaženje razumnog kompromisa u cilju finansijske stabilnosti celokupne evrozone", rekao je Šinas.\nMinistri finansija evrozone su na sastanku u ponedeljak imenovali pet uslova za nastavak pomoći Grčkoj, uključujući obavezan nastavak dogovorenih reformi. Prema preostalim uslovima, Atina ne sme da pokreće nove reforme koje bi dodatno opteretile javne finansije i mora da otplati novac koji je dobila.\nGrčka je danas zatražila šestomesečno produženje programa finansijske pomoći, ali ne i budžetskih mera povezanih sa programom, u pokušaju da okonča nesuglasice sa kreditorima, kao i neizvesnost u pogledu ostanka u evrozoni.\nDanašnji zahtev ima za cilj da obezbedi "zaštitni kišobran" za grčki bankarski sektor, rekao je neimenovani zvaničnik grčke vlade, dodajući da se zahtev odnosi na produženje kreditnog sporazuma koji je Grčku spasio od bankrota 2010. i čija ključna komponenta ističe za devet dana.\nZvaničnik, međutim, napominje da Atina nije zatražila nastavak mera štednje, podizanja poreza i reformi koje se smatraju ključnim uslovom za odobrenje zajmova, ali koje su grčku privredu gurnule u duboku recesiju uz rekordno visok nivo nezaposlenosti.\nAtina u formalnom zahtevu upućenom Briselu obećava fiskalno uravnoteženje i hitne reforme u cilju borbe protiv utaje poreza i korupcije, kao i mere da se zaustavi "humanitarna kriza" u Grčkoj, navodi izvor, dodajući da predlog ima za cilj da se Atini pruži dovoljno vremena da osmisli novi četvorogodišnji plan reformi.\nEU, Evropska centralna banka (ECB) i Međunarodni monetarni fond dali su Atini rok do kraja nedelje da podnese zahtev za produženje postojećeg programa pomoći, uključujući mere budžetske štednje, a ministri finansija 19 zemalja evrozone će sutra u Briselu održati vanredni sastanak, na kom će se raspravljati o zahtevu Atine, izjavila je portparolka Evropske unije.\nEvropski deo grčkog programa pomoći ističe 28. februara, a ukoliko do tada ne bude postignut kompromis, ECB će se naći pod pritiskom vlada u evrozoni da obustavi isplatu sredstava grčkim bankama iz Hitnog fonda za očuvanje likvidnosti (ELA).\nTo bi izvršilo veliki pritisak na grčki finansijski sektor, pa bi vlada u Atini bila primorana da napusti evroznonu i počen da štampa sopstvenu valutu, što je najgori mogući scenario za sve strane.\nNova grčka valuta bi odmah izgubila vrednost, što bi podiglo cene goriva i potrošačke robe, od koje se najveći deo uvozi. Sve to imalo bi strašne posledice po stanovništvo, koje se bori sa rastom siromaštva i smanjenjem prihoda, pri čemu je jedan od pet radno sposobnih ljudi bez posla, zaključuje AP.


Kojić: Kazne neadekvatne, očekujem i druge procese za "Silos" i ostale logore - RTV Doboj\nKojić: Kazne neadekvatne, očekujem i druge procese za “Silos” i ostale logore\nDirektor Republičkog centra za istraživanje rata, ratnih zločina i traženje nestalih lica Milorad Kojić nezadovoljan je visinom ukupno izrečene kazne od 42 godine zatvora za ratni zločin nad srpskim civilima u logoru “Silos” i drugim objektima na području sarajevske opštine Hadžići.\n– Ova kazna treba da bude samo početak utvrđivanja istine u pravosudnim institucijama BiH o golgoti kroz koju su prošli Srbi u Sarajevu. Očekujem, ne samo i druge procese za “Silos”, već i za druga mjesta zatočenja u kojima će na optuženičku klupu sjesti i oni koji su u to vrijeme obavljali i najviše funkcije u sistemu vlasti takozvane “Republike BiH” – rekao je Kojić Srni.\n– Važno je da je konačno potvrđeno da je “Silos” bio logor za Srbe, jedan od brojnih logora na području Sarajeva – istakao je Kojić.\n– Međunarodna komisija uspostavila je spisak od 211 logora i mjesta zatočenja za Srbe. U Sarajevu je ubijeno oko 3.000 srpskih civila, dok ih je 1.700 teško ranjeno. Dvije trećine mrtih i ranjenih Srba nije bila u vezi sa ratnim dejstvima, već sa zločinačkim djelima – zaključio je Kojić.\nApelaciono vijeće Suda BiH potvrdilo je prvostepenu presudu Fadilu Čoviću i još šestorici optuženih za ratni zločin nad srpskim civilima u logoru “Silos” i drugim objektima na području opštine Hadžići, te ih osudilo na ukupno 42 godine zatvora.


Daily Archives: 2. јуна 2017.\nKAKO UBEDITI MUVE DA VAM NE ULAZE U KUĆU\nMuve koje vam zuje iznad glave i sleću po namirnicama, ne samo da su iritantne, već i opasne po zdravlje jer mogu biti prenosioci raznih zaraznih bolesti. Muve mogu da prenesu opasne bakterije na hranu koju jedemo, zbog čega je\nSELO U KOME JE ZABRANjEJNO SLIKANjE PEJZAŽA\nSelo Bergun u Švajcarskoj zabranilo je fotografisanje svog živopisnog planinskog pejzaža kako se ne bi uznemiravali oni koji ne mogu da posete ovaj kraj. Vlasti sela Bergun kažu da se ljudi koji gledaju ovaj živopisni predeo osjećaju “nesrećno” jer ne\nVIKEND U ZNAKU VELIKE NAGRADE NOVOG SADA\nPoznata auto trka “Velika nagrada Novog Sada” biće održana u nedelju, 4. juna, tačno u podne na stazi “Mišeluk” u organizaciji Sportskog auto-moto karting kluba 021, a uz podršku Grada Novog Sada. Trka će biti bodovana za otvoreni šampionat Srbije,\nSVETSKA ODBOJKAŠKA LIGA OVOG VIKENDA U NOVOM SADU\nVikend u Novom Sadu će proteći u znaku odbojke i utakmica prvog vikenda B grupe Svetske lige. Poklonici ovog sporta biće u prilici da uživaju u tri sjajna dana turnira, od 2. do 4. Juna. U Velikoj dvorani Spensa biće\nDUŠAN KOVAČEVIĆ VEČERAS U NOVOM SADU\nNađite malo vremena i večeras posetite tribinu “Savremeni čovek i savremeni svet” na kojoj će govoriti akademik Dušan Kovačević. Sve se dešava u atrijumu Biblioteke Matice srpske. Reč dve o čoveku za koga s pravom kažu da nas je zajedno